Κικίλιας για κορωνοϊό: Δεν "παίζουμε" με αυτόν τον ιό\nΔημοσίευση 5 Απριλίου 2020, 16:00 / Ανανεώθηκε 5 Απριλίου 2020, 16:55\nΟ Υπουργός Υγείας Βασίλης Κικίλιας επισκέφθηκε σήμερα το Γενικό Παναρκαδικό Νοσοκομείο Τρίπολης και το Γενικό Νοσοκομείο Κορίνθου επισκέφθηκε ο Βασίλης Κικίλιας στέλνοντας μήνυμα πως με τον κορωνοϊό «δεν παίζουμε»\nΚορωνοϊός - Κικίλιας: Κρίσιμος μήνας ο Απρίλιος\nΟ Υπουργός Υγείας Βασίλης Κικίλιας επισκέφθηκε σήμερα το Γενικό Παναρκαδικό Νοσοκομείο Τρίπολης και το Γενικό Νοσοκομείο Κορίνθου. Δύο νοσοκομεία που απορροφούν ένα μεγάλο μέρος των βαρέων περιστατικών από όλη την Πελοπόννησο. Είναι ενδεικτικό ότι τα δύο νοσοκομεία έχουν ενισχυθεί σημαντικά με προσλήψεις προσωπικού. Πιο συγκεκριμένα, στο Νοσοκομείο Τρίπολης έχουν ήδη γίνει 49 προσλήψεις, κυρίως νοσηλευτικού προσωπικού, και έχουν εγκριθεί ακόμη 14 θέσεις που αναμένεται να καλυφθούν εντός των προσεχών ημερών, ενώ στο Νοσοκομείο Κορίνθου έχουν πραγματοποιηθεί 62 προσλήψεις, κυρίως νοσηλευτικού και λοιπού προσωπικού, και υπάρχουν ακόμη 11 εγκρίσεις προσλήψεων, οι οποίες θα ολοκληρωθούν μέσα στην επόμενη εβδομάδα.\nΜετά την επίσκεψή του στο Γενικό Παναρκαδικό Νοσοκομείο Τρίπολης, ο Υπουργός Υγείας έκανε την ακόλουθη δήλωση: «Είχα σήμερα την ευκαιρία να επισκεφθώ το Γενικό Παναρκαδικό Νοσοκομείο Τριπόλεως και να μιλήσω με τον Διοικητή, τον ΥΠΕάρχη, τον Διευθυντή της ιατρικής υπηρεσίας, το νοσηλευτικό και ιατρικό προσωπικό. Τους ανθρώπους αυτούς, που δεν θα σταματήσω και δεν θα σταματήσουμε να ευχαριστούμε, για την πολύ μεγάλη προσπάθεια που κάνουν σε μια εποχή κρίσης για τη Δημόσια Υγεία. Χαίρομαι που έχουμε μπορέσει να ενισχύσουμε το Νοσοκομείο με πάνω από 50 νοσηλευτές, γιατρούς και λοιπό προσωπικό. Θα συνεχίσουμε να το στηρίζουμε. Θέλω να εξηγήσω ότι μαζί με την πολύ μεγάλη προσπάθεια που γίνεται για τους ασθενείς με COVID-19, οι Μονάδες Εντατικής Θεραπείας δέχονται σε πολύ μεγάλο ποσοστό και όλα τα άλλα βαριά περιστατικά (τροχαία, ασθενείς με σοβαρές νόσους). Το Παναρκαδικό Νοσοκομείο δέχεται τέτοια περιστατικά από όλη την Πελοπόννησο. Θέλω να ευχαριστήσω τους ομογενείς μας, γιατί έχουν στηρίξει διαχρονικά αυτό το νοσοκομείο και αποτελούν σημαντικό κομμάτι της προσπάθειας η οποία γίνεται. Όπως ευχαριστώ και τον Περιφερειάρχη, τον Υφυπουργό Εξωτερικών, τους βουλευτές Αρκαδίας και των γειτονικών νομών που στηρίζουν όλη αυτή την προσπάθεια και τον Υφυπουργό Υγείας, ο οποίος είναι από εδώ. Η προσπάθεια να υπερασπιστούμε την υγεία των συμπολιτών μας περνάει σε μια δεύτερη φάση. Μέχρι στιγμής έχει πάει καλά και αυτό πιστώνεται σε αυτούς τους ανθρώπους. Τους νοσηλευτές, τους γιατρούς, το παραϊατρικό και διοικητικό προσωπικό, αλλά και στους πολίτες, τους οποίους θέλω για ακόμη μια φορά να ευχαριστήσω για τη μεγάλη συνέπεια λόγων και έργων και τον τρόπο με τον οποίο αντιδρούν θετικά σε όλη αυτή την προσπάθεια. Θέλω όμως να εξηγήσω, ότι έχουμε ένα μήνα μπροστά μας, τον Απρίλιο, ο οποίος έχει και τις γιορτές του Πάσχα, που είναι πολύ κρίσιμος. Κανείς μας δεν θέλει να δει αυτές τις συγκλονιστικές, τις τραγικές εικόνες που βλέπουμε στις γειτονικές ευρωπαϊκές χώρες. Δεν "παίζουμε" με αυτόν τον ιό, είναι θανατηφόρος. Θα ήθελα να παρακαλέσω για ακόμα μια φορά, να πειθαρχήσουμε όλοι στις οδηγίες τις οποίες έχει δώσει η Κυβέρνηση, προκειμένου να προασπίσουμε τους εαυτούς μας και τις ευπαθείς ομάδες. Είμαι σίγουρος ότι αν γίνει αυτό, έρχονται καλύτερες μέρες για την Πατρίδα μας. Για ακόμη μια φορά ευχαριστώ όλους τους εργαζόμενους στο "Παναρκαδικό", για την προσπάθεια που κάνουν. Είναι εμφανές ότι είμαστε δίπλα τους. Να είστε καλά».


Βάλε eyeliner βάσει του σχήματος των ματιών σου! | ediva.gr\nΒάλε eyeliner βάσει του σχήματος των ματιών σου!\nby ediva 20/08/2014\nwritten by ediva 20/08/2014\nΛατρεύεις το ξεχωριστό βλέμμα που δίνει το eyeliner, αλλά δεν ξέρεις ποιο στιλ ταιριάζει περισσότερο στο δικό σου σχήμα ματιών; Βρες όλες τις απαντήσεις που ψάχνεις εδώ!\nΤα μάτια όπως όλες μας γνωρίζουμε είναι το πιο εκφραστικό χαρακτηριστικό που έχουμε στο πρόσωπό μας, τα οποία αποκαλύπτουν τις σκέψεις, τα συναισθήματα αλλά και αρκετές φορές, ακόμη και τις προθέσεις που έχουμε. Είναι αστείο το πώς μία ματιά και μόνο μπορεί να εμπνεύσει τη ζεστασιά και την ευτυχία ή αντίθετα τον θυμό και τον πόνο.\nΚαι γνωρίζοντας όλα αυτά πως είναι δυνατόν να μην προσπαθούμε να τους δώσουμε μια ακόμη πιο όμορφη, αλλά και ξεχωριστή όψη, εφαρμόζοντας το κατάλληλο είδος του μακιγιάζ στα μάτια μας.\nΔείτε επίσης πολλά ακόμη tips και συμβουλές για μακιγιάζ!\nΣυμβουλές για τη σωστή χρήση του eyeliner.\nΥπάρχουν αρκετά διαφορετικά σχήματα ματιών, όπως για παράδειγμα τα μάτια που έχουν μικρή απόσταση μεταξύ τους, τα αμυγδαλωτά μάτια, τα μάτια που προεξέχουν και πολλά ακόμη.\nΤα δυο βασικά βήματα που πρέπει να ακολουθήσεις αρχικά, πριν εφαρμόσεις το eyeliner είναι:\nΝα παρατηρήσεις καλά τα μάτια σου ώστε να καταλάβεις ακριβώς σε ποιόν τύπο ματιών ανήκουν. Πολλές φορές μπορεί να είναι συνδυασμός δυο διαφορετικών ειδών, όπως π.χ. να είναι σχιστά αλλά να έχουν και μικρή απόσταση μεταξύ τους.\nΔεν είναι δύσκολο να το καταλάβεις κοιτώντας τον καθρέφτη σου, αυτό θα σε βοηθήσει να καταλάβεις ποια περιοχή πρέπει να τονιστεί και φυσικά να βελτιωθεί.\nΤο δεύτερο και βασικότερο βήμα είναι να διαλέξεις ένα καλό eyeliner. Είτε είναι σε μολύβι, είτε σε gel το σημαντικό είναι να είναι αδιάβροχο για να αποφύγεις τις εύκολες μουτζούρες και φυσικά να είναι μακράς διάρκειας.\nΣχήμα ματιών και Eyeliner\nΜάτια με μικρή απόσταση\nΓια να δημιουργήσεις την ψευδαίσθηση ότι τα μάτια σου είναι πιο μακριά από τη μύτη πρέπει να εφαρμόσεις το make up προς το εξωτερικό μέρος του ματιού. Ενώ η γραμμή του eyeliner, δεν πρέπει να επεκτείνεται μέχρι την εσωτερική περιοχή του ματιού, αλλά προς τα έξω, πέρα από την γραμμή των βλεφαρίδων.\nΌταν βάζεις eyeliner, βεβαιώσου ότι έχεις εφαρμόσει μια λεπτή γραμμή, καθώς οι χοντρές γραμμές κάνουν τα μάτια σου να βυθίζονται πολύ βαθύτερα. Οι λεπτές γραμμές όμως, όπως και οι φωτεινές σκιές ματιών είναι αυτές που θα λειτουργήσουν καλύτερα για εσένα.\nΓια να ωθήσεις το σχήμα των ματιών σου προς τα μέσα, είναι απαραίτητο να χρησιμοποιήσεις χοντρές γραμμές eyeliner για να δίνουν την ψευδαίσθηση του βάθους, όπως και σκούρες σκιές.\nΜάτια με μεγάλη απόσταση\nΣε αυτή την περίπτωση πρέπει να κάνεις το ακριβώς αντίθετο από την πρώτη περίπτωση, δηλαδή το eyeliner να ξεκινάει από την εσωτερική γωνία του ματιού και να σταματάει με το τέλος των βλεφαρίδων.\nΟι 6 καλύτερες σκιές ματιών για το 2022


Δεν είναι λευκή επιταγή το σχέδιο ανάκαμψης | Capital\nΔευτέρα, 03-Αυγ-2020 00:01\nΠρέπει να γίνει κατανοητό ότι, παρά τον υψηλό πήχη των προσδοκιών που έχει τεθεί στη χώρα, το σχέδιο ανάκαμψης της Ε.Ε. δεν συνιστά "λευκή επιταγή". Απαιτεί πάρα πολύ καλή προετοιμασία και οργάνωση προκειμένου να στεφθεί με επιτυχία. Προκειμένου τα χρήματα να φτάσουν εγκαίρως και να πιάσουν τόπο.\nΜε άλλα λόγια, η ελληνική πλευρά πρέπει να προετοιμαστεί μέσα στον επόμενο μήνα για ένα σχέδιο αξιοποίησης των 32 δισ. ευρώ το οποίο δεν θα δίνει κανένα δικαίωμα για καθυστέρηση και για ενστάσεις κατά την έγκρισή του για την εφαρμογή του από τους "θεσμούς" της Ε.Ε.\nΗ δυσκολία συνδέεται με τη φιλοσοφία του σχεδίου. Δεν είναι εμπροσθοβαρές. Δηλαδή τα πολλά λεφτά θα έρθουν μετά το 2021.\nΕπιπλέον, ο συμβιβασμός που επιτεύχθηκε σε πρώτη φάση στη Σύνοδο Κορυφής συνεχίζεται σε πολιτικό επίπεδο για να κλειδώσουν τα "θολά σημεία". Με άλλα λόγια, τα λεφτά θα αργήσουν. Αυτό το αποδεικνύει άλλωστε και η πραγματικότητα: δεν έχει έρθει ακόμη ούτε ευρώ από την Ε.Ε. μέσα από το 1ο κύμα μέτρων στήριξης του Μαρτίου - Απριλίου.\nΑυτές τις μέρες περιμένουμε να έρθει 1,1 δισ. ευρώ από τα συνολικά 4,5 δισ. ευρώ του ΕΣΠΑ που έχουν αλλάξει χρήση με απόφαση του προηγούμενου Μαρτίου, για να καλύψουν μέτρα στήριξης όπως είναι η Επιστρεπτέα Προκαταβολή ή οι Αναστολές του Απριλίου.\nΤο δεύτερο παράδειγμα είναι η αποφαση το Απριλίου για το SURE δηλαδή για το πρόγραμμα δανειοδοτήσης των κυβερνήσεων ούτως ώστε να καλύψουν μέρος της δαπάνης για το Συν-εργασία (σ.σ. που τρέχει από τον Ιούνιο). Τα λεφτά αναμένεται, να αρχίσουν να έρχονται από Σεπτέμβριο - Οκτώβριο και... βλέπουμε.\nΤι θα γίνει με τα έως 32 δισ. ευρώ του νέου σχεδίου ανάκαμψης; Πέρα από μια προκαταβολή 10% που αναμένεται εντός του 2021 το υπόλοιπο ποσό θα έρθει αφού ολοκληρωθεί κάθε έργο... Όλα αυτά αποδεικνύουν πως απαιτείται να υπάρξει μέγιστη δυνατή οργάνωση και προετοιμασία από την ελληνική πλευρά.\nΗ πανδημία συνεχίζει να μαίνεται, και στον επιχειρηματικό κόσμο αλλά και στην κοινωνία, και κάθε μέρα που περνάει, γίνονται ολοένα και πιο ορατοί οι τριγμοί.


Mr. Pulse - Damage Control (EP)\nDamage Control (EP)\nΑπό τον Νίκο Καταπίδη, 21/09/2016\nΚαλή πρώτη γεύση από τη Βολιώτικη μπάντα\nΤους Mr Pulse τους είχα δει πριν δυο χρόνια στον Βόλο, όταν άνοιξαν το Volume Festival με headliners τους Nightstalker, και οι εντυπώσεις ήταν αρκετά θετικές, οπότε ήμουν περίεργος να δω πότε θα ακούσουμε και στουντιακό υλικό. "Damage Control" λοιπόν, ένα EP με μόλις τρία κομμάτια και κυκλοφορία σε εκατό αριθμημένα αντίτυπα, στο οποίο οι Mr.Pulse καλούνται να δημιουργήσουν εντυπώσεις με το southern rock τους.\nΕν αρχή σίγουρα δημιουργεί εντυπώσεις το εξώφυλλο με την διακριτικά προκλητική ιδέα, το ζουμί, όμως, είναι στη μουσική. Κι εκεί τα πράγματα δεν είναι κι άσχημα. Ξεκίνημα με το ομώνυμο κομμάτι που είναι αρκετά groovy, με τα παλαμάκια να προσπαθούν να ξεσηκώσουν, ενώ το rhythm section είναι αρκετά στιβαρό με το μπάσο να είναι αρκετά μπροστά στη μίξη, κάτι πάντα θετικό κατ’ εμέ. Το "Νumb" είναι ένα πιο αργό κομμάτι, που στο τέλος δίνει γκάζι και κλείνει δυναμικά. Τέλος έρχεται το "Renegade" που ξεκινά με καθαρή southern-ίλα κι ένα ωραίο riff-άκι, ενώ ξανά τη δύναμη φαίνεται να δίνει το rhythm section, υποστηρίζοντας τις κιθάρες που ίσως θα έπρεπε να είναι λίγο πιο δυνατές κι ογκώδεις.\nΟρχηστρικά λοιπόν, το EP βρίσκεται σε πολύ καλό επίπεδο. Η αδυναμία εντοπίζεται στα φωνητικά, τόσο στην προφορά (κλασσικό ελληνικό πρόβλημα) όσο και στην ερμηνεία, η οποία δεν συμβαδίζει και τόσο με την αλητεία και τη βρωμιά που βγάζει η μουσική. Σίγουρα είναι ένας τομέας που η μπάντα θα πρέπει να προσέξει, γιατί μουσικά φαίνεται να έχει ωραίες ιδέες και μπορεί να τις υποστηρίξει.\nΚαλή πρώτη γεύση, λοιπόν, από τη Βολιώτικη μπάντα, ελπίζω να έχουμε σύντομα περισσότερο υλικό για να μπορούμε να σχηματίσουμε και μια πιο ολοκληρωμένη εντύπωση. Το EP είναι διαθέσιμο για streaming στο soundcloud αλλά και το youtube οπότε ρίξτε μια αυτιά.


Μπισκότα βάπτισης μπουκίτσες κιλού πεταλούδες\nΜπισκότα βάπτισης μπουκίτσες κιλού πεταλούδες. Υψος 5 εκ. Τα φρέσκα φτιαγμένα με φροντίδα, ευρηματικότητα και καλό γούστο, μπισκότα μας είναι φτιαγμένα από αγνά και ποιοτικά υλικά, το φρέσκο βούτυρο, τη ζάχαρη, τη σοκολάτα και τη βανίλια. Κατασκευάζονται κατόπιν παραγγελίας ώστε να είναι ολόφρεσκα για την ημέρα της εκδηλωσής σας. Η τιμή για τα μπισκότα βάπτισης μπουκίτσες κιλού πεταλούδες αφορά το ένα κιλό και δεν συμπεριλαμβάνει το σακουλάκι και την κορδέλα. Στο 1 κιλό βγαίνουν περίπου 45-48 τεμάχια μπισκοτάκια.\nΣυμπληρώστε τη φόρμα παραγγελίας για τα μπισκότα βάπτισης μπουκίτσες κιλού πεταλούδες που βρίσκεται δίπλα από την εικόνα με τα κατάλληλα στοιχεία ή επικοινωνήστε μαζί μας για περεταίρω πληροφορίες. Αν θέλετε κάτι διαφορετικό από τα δείγματα μας θα χαρούμε να επικοινωνήστε μαζί μας ή να έρθετε στο φυσικό μας κατάστημα. Ο ελάχιστος χρόνος παράδοσης για τα μπισκότα βάπτισης μπουκίτσες κιλού πεταλούδες είναι από 10-15 εργάσιμες ημέρες και χρόνος παράδοσης υπολογίζεται από την επόμενη εργάσιμη ημέρα της καταχώρισης της παραγγελίας σας. Αποστολές γίνονται σε όλη την Ελλάδα, στην Κύπρο και σε χώρες της Ευρωπαϊκής Ένωσης στην διέυθυνση που θα μας υποδείξετε. Οι αποστολές των παραγγελιών γίνονται μέσω των ΕΛΤΑ. Εάν θέλετε αποστολή με άλλη εταιρεία επικοινωνήστε μαζί μας.


Αλ. Τσίπρας: Την πορεία εξόδου από τα μνημόνια, δεν μπορεί να τη διακόψει κανένας (Video)\nΔημοσίευση: 19 Ιανουαρίου 2018 19:36\n«Ήμασταν και εξακολουθούμε να είμαστε η Αριστερά της μάχης, των αγώνων, των κινημάτων, των ιδεών και των οραμάτων»\nΜετά από σχεδόν οκτώ ολόκληρα χρόνια βρισκόμαστε στην τελική ευθεία από την έξοδο από το καθεστώς των μνημονίων ανέφερε ο πρωθυπουργός και πρόεδρος του ΣΥΡΙΖΑ Αλέξης Τσίπρας ανοίγοντας τις εργασίες της Κεντρικής Επιτροπής, κάνοντας λόγο για κρίσιμο ιστορικό ορόσημο για την πορεία της χώρας.\nΌπως είπε, ξημερώνει η μέρα που η Ελλάδα θα επιστρέψει σε καθεστώς κανονικότητας μέσα στο θεσμικό πλαίσιο της Ευρωπαϊκής Ένωσης και της ευρωζώνης.\n«Έχω επαναλάβει αρκετές φορές», ανέφερε ο πρωθυπουργός, «ότι η έξοδος από τα μνημόνια δεν είναι το τέλος της διαδρομής, αλλά ένας κρίσιμος, απαραίτητος και ιστορικός κόμβος». Υπογράμμισε ότι «η συνολική μας προσπάθεια, όμως, δεν αφορά μόνο το παρόν, αφορά και το μέλλον».\n«Είμαστε η Αριστερά της μάχης, των αγώνων, των κινημάτων, των ιδεών και των οραμάτων. Αποδεικνύουμε όμως, ότι είμαστε και η παράταξη που στις δύσκολες εθνικές στιγμές δεν διστάζει να βάλει πρώτα την πατρίδα, όποιο κι αν είναι το κόστος» συμπλήρωσε.\n«Για να βγει από τα μνημόνια η χώρα χρειαζόταν μια κυβέρνηση με σθένος και αξιοπιστία. Όχι μια αντιπροσωπεία των καλομαθημένων ελίτ με μοναδικό σκοπό την διαφύλαξη των προνομίων της ίδιας και της ολιγαρχίας που εκπροσωπεί» τόνισε ο Αλ. Τσίπρας και εξαπέλυσε επίθεση σε ΝΔ - ΠΑΣΟΚ.\n«Tα δύο κόμματα που κυβέρνησαν τον τόπο μέχρι το 2014 όσο και αν κρύφτηκαν πίσω από τις ακρότητες πολλές φορές των δανειστών, δεν μπορούν να κρύψουν ούτε μία στιγμή την πολιτική και ιδεολογική τους ταύτιση με το νεοφιλελεύθερο σοκ της περιόδου 2010-2014. Το σοκ των 65 δισ. λιτότητας και της απώλειας 25% του ΑΕΠ»..\n««Από τον Γενάρη του 2015, μετά από σκληρή μάχη, έφυγαν οι ασύλληπτες δεσμεύσεις για τα πλεονάσματα, που θα κόστιζαν επιπλέον 20 δισ. στην τριετία και συμφωνήθηκε ένα πρόγραμμα δημοσιονομικής προσαρμογής, με πολύ χαμηλότερους δημοσιονομικούς στόχους. Δεν αντέχει σε καμία σύγκριση η απόπειρα εξαπάτησης του 2014, με την εικόνα πραγματικής ανάκαμψης του 2018» τόνισε ο Αλέξης Τσίπρας και αναφέρθηκε εν περιλήψει στη βελτίωση των βασικών οικονομικών μεγεθών στην τελευταία τριετία και τους κοινωνικούς τομείς στους οποίους έδωσε προτεραιότητα η κυβέρνηση. «Όλοι οι βασικοί οικονομικοί δείκτες καταγράφουν βελτίωση. Η χώρα κλείνει το '17 με πραγματικούς ρυθμούς ανάπτυξης που αναμένεται να μεγεθυνθούν περαιτέρω τη νέα χρονιά», είπε και συνέχισε:\n«Επί των ημερών μας, θεσπίστηκε ο κανόνας να αποζημιώνονται πρώτα οι εργαζόμενοι των επιχειρήσεων που πτώχευσαν. Επί των ημερών μας, επανέρχεται η κανονικότητα των συλλογικών διαπραγματεύσεων, με την επαναφορά των αρχών της επεκτασιμότητας και της ευνοϊκότερης ρύθμισης».


ΣΗΜΕΙΩΣΕΙΣ | Η πιο συγκινητική επέτειος γάμου που είδατε ποτέ\nΗ πιο συγκινητική επέτειος γάμου που είδατε ποτέ\nΕκείνη είναι Εβραία επιζήσασα του Ολοκαυτώματος. Εκείνος είναι ο Σκωτσέζος στρατιώτης που την έβγαλε από το Άουσβιτς. Φέτος γιόρτασαν την 70η επέτειό τους.\nΌταν ο 23χρονος John Mackay έβγαζε την 20χρονη Edith Steiner από το Άουσβιτς το 1944, κανείς από τους δυο τους δεν φανταζόταν ότι θα περνούσαν την υπόλοιπη ζωή τους μαζί.\nΟ John, που είχε νωρίτερα καταφέρει να δραπετεύσει από ένα στρατόπεδο αιχμάλωτων πολέμου στη Λιβύη προσποιούμενος τον Ιταλό στρατιώτη, ήταν μέλος της σκωτσέζικης ομάδας κομάντο που απελευθέρωσαν την Edith, μαζί με πολλούς ακόμα συγκρατούμενούς της, από τη φρίκη του Άουσβιτς, ενόσω ο ίδιος ο Άγγελος του Θανάτου, ο Γιόζεφ Μένγκελε –διαβόητος αξιωματούχος των SS, γνωστός για τα σαδιστικά ιατρικά πειράματα που έκανε σε ανθρώπους– βρισκόταν ακόμα εκεί.\nΗ Edith, Εβραία από το Székesfehérvár της Ουγγαρίας, είχε ήδη χάσει 39 μέλη της οικογένειάς της στο Ολοκαύτωμα. Μόνο η ίδια και η μητέρα της κατάφεραν να βγουν ζωντανές από το Άουσβιτς.\nΣε έναν χορό για να εορταστεί η απελευθέρωση, ο John έστειλε έναν φίλο του να ρωτήσει την Edith αν ήθελε να χορέψει μαζί του –αλλά εκείνη απάντησε πως θα δεχόταν μόνο αν την πρόσκληση της απηύθυνε ο ίδιος ο John. Έτσι ξεκίνησε ένα love story που κράτησε περισσότερα από 70 χρόνια. Οι δυο τους παντρεύτηκαν στις 17 Ιουλίου του 1946, εγκαταστάθηκαν στη Σκωτία και απέκτησαν δύο παιδιά.\nΜαγική Πανσέληνος πάνω από τον Ναό του Ποσειδώνα 10 απίστευτα εντυπωσιακές φωτογραφίες της Φύσης Τι σημαίνει όταν πετάει το μάτι/ βουίζει το αυτί; Ευτραφής γυναίκα βάζει στη θέση του άντρα που την χλευάζει


Τρίτη, 22 Σεπτεμβρίου 2020 14:12\n“Σήμερα στο πλαίσιο του κύκλου συναντήσεων που πραγματοποιώ στην Αθήνα, είχα τη διπλή χαρά να συναντηθώ με τον καλό φίλο και καλό συνεργάτη, τον Πρόεδρο του Δ.Σ. της ΕΤΑΔ Α.Ε, τον Ηπειρώτη Αντώνη Μπέζα.\nΣτη συνάντηση εργασίας είχαμε την ευκαιρία να κλείσουμε την ατζέντα με τα θέματα που αφορούν το Δήμο μας και άπτονται στις αρμοδιότητες της Εταιρείας Ακινήτων Δημοσίου Α.Ε ώστε να ξεκινήσουν όλες οι απαραίτητες διαδικασίες και ενέργειες”. Με την ανάρτηση αυτή στο λογαριασμό του στο facebook, ο Δήμαρχος Πρέβεζας Νίκος Γεωργάκος γνωστοποίησε τη συνάντηση που είχε στην Αθήνα με τον πρώην γενικό γραμματέα του Δήμου Πρέβεζας.\nΣτο... τραπέζι της συνάντησης τέθηκε το ζήτημα της αξιοποίησης των ακινήτων του Δήμου Πρέβεζας που ανήκουν στην Ελληνική Εταιρεία Συμμετοχών και Περιουσίας Α.Ε. («ΕΕΣΥΠ»), της μοναδικής μετόχου της ΕΤΑΔ. Πρόκειται για εκτάσεις-φιλέτα, όπως το Τελωνείο, το πρώην στρατόπεδο Κονκουρή, το Πυροβολικό κ.α.\nΘα έχει ιδιαίτερο ενδιαφέρον να καταθέσει και τις σκέψεις του για την αξιοποίηση αυτών των χώρων ο κ. Γεωργάκος.\nΔείτε ΕΔΩ το αποκλειστικό ρεπορτάζ του atpreveza.gr για τα ακίνητα του Δήμου Πρέβεζας που εντάχθηκαν στο Υπερταμείο\nΠερισσότερα σε αυτή την κατηγορία: « Υπαίθριο γυμναστήριο θα δημιουργηθεί στο δάσος του Αγίου Βαρνάβα στη Δ.Ε. Λούρου Πρέβεζας Συλλυπητήρια ανακοίνωση της Ένωσης Λογιστών-Φοροτεχνικών ελεύθερων επαγγελματιών Ν. Πρέβεζας »


άγιο τσιπουράκι: Μαΐου 2013\nΑπλά θέλω να σας πω πόσο αγαπώ τους Mode Plagal. Η αφορμή για την εξομολόγηση μου είναι δύο αλλεπάλληλα χτυπήματα που δέχθηκα χθες. Καθώς έπινα τις Henniger μου (από το γνωστό περίπτερο στο Γκάζι) μέσα στην Τεχνόπολη, υπό τους ήχους των τραγουδιών του Γραμμένου (εξ Ιωαννίνων) και του Μπαλάφα (δεν γνωρίζω από που είναι) και περίμενα να εμφανιστούν οι Mode Plagal για να χορέψω ηπειρώτικα φανκ και μακεδονίτικη τζαζ σκέφτηκα ότι ήμουν μόνος. Ψέμα φυσικά. Ήταν μαζί μου η έγκυος γυναίκα "μου" (να το θέσω καλύτερα: η γυναίκα με την οποία αποφασίσαμε από κοινού να ζήσουμε μαζί και να φέρουμε στον κόσμο ένα παιδί) η οποία όμως μάλλον κουβαλήθηκε στο Γκάζι επτά μηνών έγκυος για να ξανακούσει τα Υπόγεια Ρεύματα.\nΕπανέρχομαι μετά την φεμινιστική μου παρένθεση. I was sipping my second warm beer. The band was on stage trying to tune in. Ο γουέλ φακ ιτ! Αφού λοιπόν έπινα την δεύτερη μου μπύρα και βρισκόμουν στην τέταρτη φάση ιδρώτα (αυτό που οι άγγλοι αποκαλούν stench) ανέβηκε αυτή η γαμ@#$% μπάντα πάνω και ξεκίνησε με το Funky Vergina! Τίποτα δεν είναι πιο ωραίο με τόση ζέστη, υγρασία και σκόνη από την Αφρική, από το να ακούς macedonian funk/jazz πίνοντας μπύρα και καπνίζοντας τσιγάρα σκεφτόμουν. Εκτός ίσως από το να είναι η μπύρα παγωμένη και τα χαρτάκια του καπνού να έχουν το σωστό πλάτος συμπλήρωσα, πάντα αθόρυβα.\nΤότε έρχεται μια πιο νέα παρέα, γνωστοί φίλων, και κάθεται για λίγο με τα γερόντια που χορεύουν (!) απολαμβάνοντας αυτή την μίξη ελληνικής παραδοσιακής μουσικής με φανκ και τζαζ. Η μία κοπέλα, προς έκπληξη του υποφαινόμενου, ξέρει την περί ου ο λόγος μπάντα. Σου αρέσουν; ρωτά. Τρελαίνομαι, απαντώ. Καλοί είναι αλλά κουράζουν, ανταπαντά. Ανήμπορος να πω κάτι καθώς η κούραση από την πρωϊνή δουλειά, το μεσημεριανό μάθημα και το χορό σταρτς το σινκ ιν, στρέφω το βλέμμα μου στο Θοδωρή Ρέλλο που παίζει έναν ηπειρώτικο σκοπό στο σαξόφωνο του. Η παρέα νέων απομακρύνεται μετά από λίγο.\nΗ δεύτερη μπύρα που ανέφερα πιο πάνω έχει γίνει κάτουρο (piss) και το πλάτος των χαρτακίων που χρησιμοποιώ για να στρίψω τσιγάρα είναι απελπιστικά μικρό. Η μπάντα όμως αγνοεί τα προαναφερθέντα, όπως και την σύντομη συνομιλία μου με την μικρά. Έτσι ο πόνος μου απαλύνεται καθώς το υγρό περνά από το στόμα στον οισοφάγο και ο καπνός γεμίζει τα (μαύρα) πνεμόνια μου. Ώσπου νιώθω χτύπημα στην πλάτη και γυρνώντας την κεφαλή αντικρίζω συνάδελφο από την εργασία μου. Πόση ευχαρίστηση, πόση λαχτάρα για μία ωραία και ενδιαφέρουσα συνομιλία, για την εύρεση κοινού δρόμου βρε αδερφέ! Και συ εδώ; ρωτώ χαμογελώντας. Ε, ναι, λαμβάνω ευχάριστον απάντηση. Θα ήρθες βέβαια για να δεις τους Mode Plagal. Δεν είναι φοβεροί; αποτείνω ερώτηση με προσμονή. Ποιους αυτούς; Δεν τους ξέρω καν! Για τον Μπαλάφα και τον Γραμμένο ήρθα...\nΗ ήττα μου ήταν ολοκληρωτική.\nΚαθώς η μπάντα αποχωρούσε σκεφτόμουν την άσχημη μοναξιά του μουσικού οπαδού. Φανταζόμουν την τετραμελή μπάντα στο ΟΑΚΑ με 50000 παραληρούντες οπαδούς να ζητάνε εν χορώ το Funky Vergina και να απαιτούν και τρίτο ανκόρ ώσπου με ξύπνησε η εισαγωγή της Ασημένιας Σφήκας.\nτην ευθύνη φέρει ο ο Άγιος - 5/21/2013 05:53:00 μ.μ.\nΚαθώς γερνάμε και ασπρίζουν τα μαλλιά μας, γερνάνε μαζί μας και οι μουσικοί που αγαπήσαμε.\nΟι νύχτες που ξενυχτάγαμε με ρετσίνες και βότκες ακούγοντας τραγούδια που μιλούσαν για αλκοόλ και μεθυσμένους 20άρηδες, για ανολοκλήρωτους έρωτες και βιαστικά γαμήσια έχουν μεταμορφωθεί σε μεσημέρια με φαί και τσίπουρο. Και οι στίχοι περιγράφουν πλέον στιγμές οικογενειακές ή μαζώξεις φίλων σε σπίτια για τα γενέθλια των παιδιών. Για κηδείες φίλων και συγγενών που πέθαναν πριν γεράσουν σαν και μας. Για τα παλιά μας στέκια που γερνάνε μαζί με μας και τα καινούρια που δεν μας προκαλούν την ίδια συγκίνηση.\nΤα τραγούδια αυτών που γερνάνε μαζί μας όπως τα στέκια μας και οι φίλοι είναι οι ιστορίες που αναμασάμε όταν βρισκόμαστε τα μεσημέρια για λίγο τσίπουρο και την γλυκιά αίσθηση της νοσταλγίας.\n"Halfway through my pint and a text message from John says he's waiting outside, sooner than I'd expected. I down what's left and step out into the bright afternoon and get in the car. I look up and see the pub's once brilliant copper roof has oxidized over the years and it's now a dull, pastel green. Everything's getting older."\nτην ευθύνη φέρει ο atrihos pithikos - 5/02/2013 11:01:00 π.μ.\nΑπλά θέλω να σας πω πόσο αγαπώ τους Mode Plagal (κ...\nΚαθώς γερνάμε και ασπρίζουν τα μαλλιά μας, γερνάνε...


Η Σερένα Ουίλιαμς δηλώνει περήφανη για τη Μέγκαν και το βιβλίο μαγειρικής της - www.olivemagazine.gr\nΗ Σερένα Ουίλιαμς δηλώνει περήφανη για τη Μέγκαν και το βιβλίο μαγειρικής της\nΑπό: Βίκυ Χριστοπούλου | 27.09.2018 | Lifestyle\nΗ Μέγκαν Μαρκλ θέλοντας να βοηθήσει τα θύματα της πυρκαγιάς που ξέσπασε στις 14 Ιουνίου 2017 στο κτήριο Grenfell του Λονδίνου και άφησε 72 θύματα, μαγείρεψε με τους πληγέντες και συνέβαλε στη δημιουργία του βιβλίου του Τhe Hubb Community Kitchen. Η Δούκισσα του Σάσεξ έγραψε μάλιστα τον πρόλογο του βιβλίου «Together: Our Community Cookbook», το οποίο περιλαμβάνει 50 συνταγές.\nΓια την πρωτοβουλία της αυτή μίλησε η γνωστή τενίστρια, Σερένα Ουίλιαμς. Στο βίντεο που ανέβασε, είπε το πόσο περήφανη αισθάνεται για τη Δούκισσα και κάλεσε όλους να αγοράσουν το βιβλίο, τα έσοδα του οποίου θα διατεθούν στους πληγέντες της φωτιάς, αλλά και σε άλλα άτομα που το έχουν ανάγκη. «Αυτό το βιβλίο, το οποίο κυκλοφόρησε η Δούκισσα του Σάσεξ ονομάζεται ‘Together: Our Community Cookbook’. Είναι ήδη το Νο1 σε πωλήσεις στο Amazon και μόλις πήρα το αντίγραφο του βιβλίου από το παλάτι του Kensington», είπε. «Δεν θα μπορούσα να είμαι περισσότερο περήφανη για την Μέγκαν. Πραγματικά σας ενθαρρύνω όλους σας να αγοράσετε αυτό το βιβλίο καθώς έχει υπέροχες συνταγές από γυναίκες που προέρχονται από διαφορετικά backgrounds και το αποτέλεσμα είναι μοναδικό. Α και είναι και για καλό σκοπό», συνέχισε.\nΤο βιβλίο κυκλοφορεί από τις 21 Σεπτεμβρίου.\nΟ Γιάννης Τσιμιτσέλης μαγειρεύει μπακαλιάρο και μοιράζεται μαζί μας τη συνταγή\nMeghan Markle, Serena Williams, Together: Our Community Cookbook, Μέγκαν Μαρκλ, Σερένα Ουίλιαμς


Ραχήλ Μακρή: «Αφήνετε Ερευνητές & ερευνητικά κέντρα της χώρας έρμαια στις επιθυμίες ιδιωτών» – ΡΑΧΗΛ ΜΑΚΡΗ\nΡαχήλ Μακρή: «Αφήνετε Ερευνητές & ερευνητικά κέντρα της χώρας έρμαια στις επιθυμίες ιδιωτών»\nΑπόσπασμα της 26 Νοεμβρίου 2014, ομιλίας της βουλευτή Ν. Κοζάνης Ραχήλ Μακρή, συνέχιση της συζήτησης επί των άρθρων, των τροπολογιών και του συνόλου του σχεδίου νόμου του Υπουργείου Παιδείας και Θρησκευμάτων: «Έρευνα, τεχνολογική ανάπτυξη και καινοτομία και άλλες διατάξεις».\nΚύριε Γεωργιάδη, θα πρέπει να ξεκαθαρίσετε στο μυαλό σας ότι η αποδόμηση της δημόσιας έρευνας δεν παράγει αποτελέσματα. Αυτό το οποίο κάνετε σήμερα, δεν είναι δυστυχώς, να αντιγράψετε το πετυχημένο μοντέλο του Καναδά, που αν το κάνετε, να είστε βέβαιος ότι θα το ψήφιζα και το γνωρίζετε καλά αυτό.\nΑυτό το οποίο όμως, κάνετε, είναι γενικά να γυρίσετε τη χώρα σε παλαιότερες εποχές και χρόνια πίσω. Και το λέω αυτό, γιατί οι Ηνωμένες Πολιτείες και ο Καναδάς διατηρούν με κρατικά έξοδα τη βασική έρευνα και οι ιδιώτες μπαίνουν από ένα επίπεδο και μετά.\nΑντίθετα, με το παρόν νομοσχέδιο αφήνετε τους ερευνητές και τα ερευνητικά κέντρα της χώρας έρμαια στις επιθυμίες του κάθε ιδιώτη. Και όπως γνωρίζετε, αυτό δεν προσελκύει κι ούτε μπορεί να προσελκύσει ούτε διατηρεί τους επιστήμονες στη χώρα. Αντίθετα, επιτείνει το «brain drain» στις χώρες του εξωτερικού, όπως γινόταν επί δεκαετίες με τις αποτυχημένες κυβέρνησεις, οι οποίες έχουν οδηγήσει Έλληνες ερευνητές και επιστήμονες, όπως για παράδειγμα τον κ. Παπανικολάου, τον κ. Νανόπουλο και τόσους άλλους στο να μην μπορούν, παρ’ όλο που ήθελαν, να παραμείνουν στη χώρα μας.\nΈχουμε δει τις αποτυχίες σας τόσα χρόνια κι έχουμε δει βέβαια -όπως σας ανέφερα κι εχθές αν με ακούσατε- τη θέση που κατέχει η Ελλάδα ανάμεσα στις είκοσι επτά χώρες της Ευρωπαϊκής Ένωσης που είναι για το 2011 και το 2012 η εικοστή τέταρτη θέση. Κι έτσι αδυνατώ να αντιληφθώ πως με το παρόν νομοσχέδιο -δεν μπορώ να φανταστώ με ποιον μαγικό τρόπο- με ένα αποτυχημένο νομοσχέδιο, θα τα αλλάξετε όλα αυτά.\nΒέβαια, μετά την ψήφιση του νομοσχεδίου κι εφόσον δοθεί και χρόνος εφαρμογής του, θα το δούμε εκ του αποτελέσματος, καθώς η υπηρεσία αυτή βγάζει στοιχεία και θα το δούμε. Αν πραγματικά η χώρα μας από την εικοστή τέταρτη θέση βρεθεί, ας πούμε, στην τρίτη με τέταρτη θέση, τότε πραγματικά θα πρέπει να πούμε και να αποδεχθούμε ότι πρόκειται για ένα επιτυχημένο νομοσχέδιο, όπως μας αναφέρετε.\nΔείτε ολόκληρη την ομιλία της Βουλευτή εδώ: http://wp.me/p53plE-2G


Kολοκυθάκια και μελιτζάνες σε ανάλαφρο κουρκούτι με ντιπ φέτας | TaMeteora.gr\n200 ml ανθρακούχο νερό, παγωμένο\n100 ml γάλα παγωμένο\n100 γρ. γιαούρτι πρόβειο, παραδοσιακό\nΤηγάνισμα: Αλατοπιπερώνετε τα λαχανικά. Βάζετε αρκετό ελαιόλαδο στο τηγάνι σε μέτρια φωτιά. Βουτάτε λίγες-λίγες τις φέτες κολοκυθιών στο κουρκούτι (κρατώντας τις φέτες για λίγα δευτερόλεπτα στον αέρα να στραγγίξουν λίγο) και τις ρίχνετε στο τηγάνι. Δεν γεμίζετε το τηγάνι για να έχουν χώρο να τηγανιστούν σωστά, αλλά και να μην πέφτει η θερμοκρασία του λαδιού.\nΠροηγούμενο άρθροΚυκλοφόρησαν «Τα Μετέωρα» του Δεκαπενταύγουστου\nΕπόμενο άρθροΗ Μόνικα Μπελούτσι για δύο παραστάσεις στην Αθήνα\n12 Απρ 2021, 19:23\n30 Μαρ 2021, 23:45\n27 Μαρ 2021, 13:33


Hermes A321 SX-BHS runway excursion at Lyon | airliners.GR\nHermes A321 SX-BHS runway excursion at Lyon\nΗμερομηνία δημιουργίας 30/03/2013\nA Hermes Airlines Airbus A321-100 on behalf of Air Mediterranee, registration SX-BHS performing flight ML-7817 from Agadir (Morocco) to Lyon (France) with 174 passengers and 7 crew, overran the end of the runway 36R while landing at Lyon at about 20:50L (19:50Z) and came to a stop about 300 meters past the runway end with all gear on soft ground. No injuries are being reported.\nThe airport confirmed the aircraft overran the end of runway B by about 300 meters while landing in thick fog and got stuck in deep mud. Heavy equipment will be needed to move the aircraft back onto paved surface.\nΕχει κανείς περισσότερες πληροφορίες;\nΗταν αναμενομενο...απλα αργησε καπως να γινει, και ευτυχως εγινε χωρις να ανοιξει μυτη.\nΗ ολη δομη, και ο τροπος λειτουργιας αυτης της εταιριας, θα ξεσκεπαστει απο την Γαλλικη υπηρεσια πολιτικης αεροποριας, και να ειστε\nαπολυτα σιγουροι, οτι θα βγαλουν λαβρακια...\nτελικα οι εκτιμησεις και οι προβλεψεις επαληθευτηκαν. Ευτυχως δεν χτυπησε κανενας. Να δουμε τι αποκαλυψεις θα κανει γαλλικη ΥΠΑ.......\nΣυμπληρωματικά,το αφος προερχόταν από το Ντακάρ και στο Μαρόκο είχε πραγματοποιήσει ανεφοδιασμό καυσίμων.\nΓιά ρίξτε μιά ματιά\nΚαι μια φωτογραφία από το περιστατικό.\nhttp://www.airliners.net/photo/Air-Medi ... 2e4de1df5b\nΓνωρίζουμε κάτι περισσότερο; Καμία νεώτερη πληροφορία; Λεπτομέριες;\nΠολύ ησυχία πάντως στο thread αυτό!! Εδώ ο άλλος έκανε go-around (2) στη Ρόδο και γραφτήκαν τόσα (33 δημοσιεύσεις). Και καλά δεν έγινε στην Ελλάδα, αλλά στο κάτω κάτω Ελληνική εταιρεία είναι, με Ελληνικά πληρώματα (χμμμ και λίγα Ισπανικά). Αν συνυπολογίσουμε τις 2 ορθότατες και στοχευμένες απαντήσεις του ιδίου μέλους τότε έχουμε μόνο 5 δημοσιεύσεις !?!\nΒρέ μυστήρια πράγματα….\nΕμείς δεν ξέρουμε τίποτα...Εσύ αν ξέρεις γιατί δεν το λες; Βρε μυστήρια πράγματα να τα θεωρείτε όλα μυστήρια\nΚάποιοι ξέρουν Κύριε συντονιστή. Κάποιοι ξέρουν πάρα πολύ καλά και γι’αυτό διερωτώμαι.\nΚαι όχι, μυστήριο ΔΕΝ είναι τελικά.\nBatMan αφήνεις υπονοούμενα για τους ελέγχους ασφάλειας της εταιρείας; Ή για το πλήρωμα;\nΗ γαλλική ΥΠΑ, απο τα όσα είναι μέχρι τώρα γνωστά, δεν έχει βγάλει ακόμη πόρισμα. Οπότε λογικό είναι να μη γνωρίζει κανείς και πολλά προς το παρών


Δημοσιεύτηκε: Τρίτη, 20 Ιουλίου 2021 12:13\t (ΦΩΤΟ αρχείου)\nΜία γυναίκα προληπτικά στο Νοσοκομείο…\nΕνημερώθηκε, μεσημβρινές ώρες της Δευτέρας (19/7), η Λιμενική Αρχή Σκιάθου, για ακυβερνησία ταχύπλοου σκάφους λόγω έλλειψης καυσίμου, στη θαλάσσια περιοχή 1,5 ν.μ. βόρεια της Σκιάθου, με πέντε (5) επιβαίνοντες.\nΠεριπολικό σκάφος Λ.Σ.-ΕΛ.ΑΚΤ., περισυνέλεξε τους ανωτέρω επιβαίνοντες και το Ε/Γ-Τ/Ρ ''ΑΓΙΟΣ ΙΩΑΝΝΗΣ Ο ΡΩΣΣΟΣ'' παρέδωσε στο εν λόγω ταχύπλοο ικανή ποσότητα καυσίμου, ώστε να καταπλεύσει με τη συνοδεία του περιπολικού σκάφους, στον λιμάνι της Σκιάθου.\nΑπό το Λιμεναρχείο Σκιάθου βεβαιώθηκαν οι προβλεπόμενες διοικητικές κυρώσεις, ενώ μια επιβαίνουσα του ταχύπλοου μεταφέρθηκε με ασθενοφόρο στο Κέντρο Υγείας Σκιάθου, για προληπτικούς λόγους.\nΣτερεά: «Ποδαρικό» στην εβδομάδα με 24 πρόστιμα των 300 ευρώ


Ξέρεις, στα αλήθεια, με ποιον μιλάς; - Pillowfights.gr\nΞέρεις, στα αλήθεια, με ποιον μιλάς;\nBedroom Bedgasm Ξέρεις, στα αλήθεια, με ποιον μιλάς;\nΝαταλία Ελευθερίου 03/05/2019\nCatfishing… Ένας όρος που δεν είναι ιδιαίτερα γνωστός στο ευρύ κοινό. Κι όμως, για θυμηθείτε εκείνο το περίεργο προφίλ που σας είχε κάνει add στο facebook. Φώναζε από μακριά ότι δεν ήταν αληθινό. Αυτή η περίπτωση, ίσως, μας βάζει περίπου στο νόημα της έννοιας. Ωστόσο, ο όρος αυτός πάει το θέμα ένα βήμα παραπέρα. Δε μιλάμε απλά για ένα ψεύτικο προφίλ που έχει ως στόχο να κατασκοπεύσει με την αστεία έννοια του όρου ή απλά για ένα προφίλ που ο κάτοχός του δε γουστάρει να αποκαλύψει την ταυτότητά του.\nΜιλάμε για ζωές ολόκληρες, καλοστημένες πάνω σε ψέματα. Για φωτογραφίες κι ιστορίες που έρχονται για να στηρίξουν αυτήν την κάλπικη εικόνα που προσπαθεί να στήσει. Κάνουμε λόγο για διπλή ζωή. Αν θέλαμε, επομένως, να δώσουμε μια πρώτη ερμηνεία στον όρο “catfishing”, με λίγα λόγια θα λέγαμε πως πρόκειται για μια τακτική που κάποιοι ακολουθούν υιοθετώντας μια ψεύτικη ταυτότητα ως δόλωμα για να γοητεύσουν κάποιο άλλο άτομο που έχουν βάλει στο μάτι. Κι όλο αυτό στην απλή εκδοχή της έννοιας. Καθώς πάντοτε υπάρχει κι η άλλη όψη του νομίσματος, η δύσκολη, όπου πίσω από το ένα fake προφίλ ίσως να κρύβονται πιο σκοτεινοί άνθρωποι και λόγοι.\nΔιαμορφώνουν μια ζωή καθαρά για τα social media, προκειμένου να ‘ναι αρεστοί προς το αντικείμενο του πόθου τους. Χωρίς αυτό να σημαίνει ότι λειτουργούν με κάποιο συγκεκριμένο πλάνο. Το ένα ψέμα φέρνει το άλλο κι έτσι οδηγούνται στο να διαμορφώνουν κυριολεκτικά μια δεύτερη ζωή.\nΕίναι ικανοί να μιλάνε για ώρες, να μοιράζονται σκέψεις, συναισθήματα με τον άλλον άνθρωπο, που αγνοεί την πραγματική τους ταυτότητα. Σε τέτοιο βαθμό, μάλιστα, που στο τέλος ίσως να πιστέψουν κι οι ίδιοι τα ψέματα που αραδιάζουν. Ποστάρουν φωτογραφίες που υποστηρίζουν τα λεγόμενά τους, πλάθουν ιστορίες που πείθουν τον απέναντι για την αλήθεια τους. Δεν υπάρχει ούτε ένα κενό στην ιστορία τους, κάτι που ίσως θα υποψίαζε τον συνομιλητή τους.\nΕκτός από ένα πράγμα. Συνήθως, αυτοί οι άνθρωποι αποφεύγουν πάση θυσία την όποια συνάντηση κατά πρόσωπο. Δε θέλουν να φανεί η αλήθεια. Έχουν βολευτεί πια στο παραμύθι τους και τους αρκεί ακόμα κι αυτή η όποια επικοινωνία. Για να ‘ναι πιο αληθοφανή τα πράγματα, ωστόσο, κανονίζουν με μεγάλη χαρά συνάντηση με το άλλο πρόσωπο, αλλά μόλις πλησιάζει η στιγμή, κάτι προκύπτει και το ακυρώνουν, προσποιούμενοι τους δήθεν απογοητευμένους, ενώ παίρνουν βαθιά ανάσα ανακούφισης στην πραγματικότητα για τη μικρή παράταση που πήραν. Μέχρι την επόμενη προσπάθεια για συνάντηση απ’ την αντίπερα όχθη.\nΑυτό διαπραγματευόταν και μια εκπομπή στο Mtv, με τίτλο τον όρο που συζητάμε, πριν κάποια χρόνια. Ουσιαστικά, άνθρωποι που είχαν συνάψει διαδικτυακή σχέση με κάποιο άλλο πρόσωπο προσέγγιζαν την εκπομπή με στόχο να επιβεβαιώσουν την ύπαρξη ή μη του προσώπου με το οποίο μιλούσαν τόσο καιρό. Δυστυχώς, κατόπιν έρευνας που διεξήγε η εκπομπή, συνήθως αποκαλυπτόταν πως πίσω από αυτά τα προφίλ κρύβονταν άνθρωποι με τελείως διαφορετική ζωή από αυτή που παρουσίαζαν στο πρόσωπο με το οποίο μιλούσαν. Άντρες που προσποιούνταν τις γυναίκες ή το αντίστροφο, παντρεμένοι που παρουσιάζονταν ως ελεύθεροι, και πάει λέγοντας.\nΜάλιστα, η εκπομπή αυτή τους έφερνε αντιμέτωπους με τα πρόσωπα που τόσο καιρό συνομιλούσαν κι είτε έδιναν εξηγήσεις για όλο αυτό το θέατρο που είχαν στήσει είτε το έβαζαν στα πόδια, αφήνοντας τον ερωτευμένο άλλο στα κρύα του λουτρού. Σκοπός της εκπομπής δεν ήταν να ξεμπροστιάζει αυτούς που ακολουθούσαν την παραπάνω τακτική, με τη ρηχή έννοια του όρου, αλλά να φέρει σε επαφή άτομα που μέσω αυτής της διαδικτυακής επικοινωνίας είχαν αναπτύξει μεταξύ τους συναισθήματα. Βέβαια, στις περισσότερες περιπτώσεις, ανακάλυπταν ψέματα, δολοπλοκίες και περίπλοκες ζωές που ίσως αναζητούσαν έτσι μια διέξοδο.\nΊσως αυτή η αναζήτηση για διέξοδο να ωθούσε αυτούς τους ανθρώπους σε μια τέτοια κίνηση. Μια καθημερινότητα που δεν τους αρέσει, μια ανασφαλής προσωπικότητα που δεν τους επιτρέπει να διεκδικήσουν τα «θέλω» τους και τη ζωή που τους εκφράζει. Ένας φόβος που φωλιάζει στην ψυχή τους και τους κρατάει δεμένους σε μια κατάσταση που δεν τους ταιριάζει.\nΊσως μέσα απ’ αυτά τα ψεύτικα προφίλ να καταφέρουν να γίνουν εκείνοι οι άλλοι που τόσο βαθιά επιθυμούν. Ή, απ’ την άλλη, αυτή η μάσκα να τους οπλίζει με το θάρρος που τόσο έχουν ανάγκη, προκειμένου να καταφέρουν να διεκδικήσουν αυτόν τον σημαντικό άλλο στη ζωή τους. Έστω και για λίγο.\nΚι όμως, ούτε η ανασφάλεια ούτε ο φόβος μπορούν να λειτουργήσουν ως ελαφρυντικά σε αυτή τη φάση. Σίγουρα, κανείς δεν μπορεί να κάνει τον δικαστή, αλλά όσο δύσκολα κι αν περνάει κάποιος, όσο κι αν δεν του αρέσει η ζωή του, κανείς δεν του δίνει το δικαίωμα να παίξει με την ψυχή και τα συναισθήματα ενός άλλου ανθρώπου. Πονάει το να επιθυμείς κάποιον που δεν μπορείς για διάφορους λόγους να ‘χεις, αλλά εξίσου –κι ίσως και περισσότερο– πονάει να ανακαλύπτει κανείς ότι όλα ήταν μια απάτη. Μια τεράστια φούσκα που έσκασε μέσα σε κλάσματα του δευτερολέπτου.\nΑς μην ντρεπόμαστε γι’ αυτό που είμαστε. Κανείς δεν είναι τέλειος κι ούτε πρόκειται να γίνει ποτέ. Αν οι άνθρωποι αποδεχόμασταν αυτό που είμαστε, μαζί και με τις βαθύτερες επιθυμίες μας, όλα θα ήταν πιο εύκολα και πιο ουσιαστικά. Δε θα ελλόχευε ο φόβος για τις προθέσεις του άλλου, δε θα υπήρχε η έλλειψη εμπιστοσύνης στις ανθρώπινες σχέσεις. Αντιθέτως, η ειλικρίνεια θα ήταν ο μεγάλος νικητής.\nΔε χρειάζεται να κρυβόμαστε πίσω από ψέματα επειδή δε μας αρέσει ο τρόπος ζωής μας ή οι επιλογές που έχουμε κάνει μέσα σε αυτήν. Ό,τι δε μας αρέσει, το αλλάζουμε. Ξανά και ξανά. Μέχρι να φτάσουμε να κοιτάμε από μακριά και να γουστάρουμε αυτό που βλέπουμε.\nΑφήστε τα μέλια αν είναι να μη φάμε τηγανίτα\n10 σημάδια ότι πραγματικά σε θέλει


Αναγωγή: Το δράμα των προσφύγων με τα μάτια των παιδιών\nΤο δράμα των προσφύγων με τα μάτια των παιδιών\n«Πριν ζωγραφίσω, ήρθαν στο μυαλό μου οι περιγραφές της προγιαγιάς μου που ήταν πρόσφυγας από το Σκοπό της Μικράς Ασίας. Στη ζωγραφιά μου προσπάθησα να περιγράψω την αγωνία των προσφύγων και των μεταναστών για το μέλλον τους και το μέλλον των παιδιών τους. Ο καθένας πήρε λίγα πράγματα από το σπίτι του, αλλά όλοι τους κουβαλούν στην ψυχή τους αναμνήσεις από τις πατρίδες τους, τις οποίες δεν μπορεί να τους πάρει κανείς».\nΕνα από τα παιδιά που διακρίθηκαν και βραβεύτηκαν στο διαγωνισμό για τους πρόσφυγες, τον οποίο διοργάνωσαν το γραφείο της Ελλάδας της Υπατης Αρμοστείας του ΟΗΕ για τους Πρόσφυγες και η Επιτροπή Ευαισθητοποίησης των Νέων, ήταν η μαθήτρια του 8ου Δημοτικού Σχολείου Σερρών, Δέσποινα Τουλανούδη.\nΜαζί με άλλους τριάντα μαθητές από διάφορα σχολεία της Ελλάδας -οι περισσότεροι από τη Μακεδονία και τη Θράκη- προσπάθησαν να αποτυπώσουν σε κείμενά τους το δράμα των προσφύγων και των μεταναστών, να απεικονίσουν σε φωτογραφίες και ζωγραφιές τον πόνο τους και να παρουσιάσουν σε βίντεο την ταλαιπωρία τους, η οποία δεν τελείωσε με τον ερχομό τους στην Ελλάδα.\nΗ τελετή βράβευσης των μαθητών πραγματοποιήθηκε στην αίθουσα «Μανόλης Ανδρόνικος» του Αρχαιολογικού Μουσείου Θεσσαλονίκης. Με πλατιά χαμόγελα στα πρόσωπά τους ένας ένας οι μαθητές και οι μαθήτριες έπαιρναν τα βραβεία τους και ο καθένας είχε να πει μια κουβέντα στήριξης για το δράμα των προσφύγων. «Ευαισθητοποιηθήκαμε και γυρίσαμε το βίντεό μας, γιατί καθημερινά βλέπουμε το μεγάλο ρεύμα μετανάστευσης στην Ελλάδα και τις δυσκολίες των προσφύγων. Στο βίντεό μας συνδυάσαμε ένα ποίημα του Σεφέρη με εικόνες που αντικατοπτρίζουν τον πόνο και την ταλαιπωρία των μεταναστών», είπε στον «Α» η μαθήτρια του 3ου Γυμνασίου Κάτω Τούμπας Ελισάβετ Παπαδοπούλου.\n«Στο DNA του Ελληνα είναι βαθύτατα χαραγμένες οι λέξεις προσφυγιά και μετανάστευση. Ο πολιτισμός μας των 5.000 χρόνων δεν έχει ανάγκη από εθνικιστικές πατερίτσες για να επιβιώσει», είπε από την πλευρά του ο γενικός γραμματέας Μσκεδονίας - Θράκης, Γιώργος Χατζηκωνσταντίνου.


ΜΠΟΤΙΛΙΑ ΣΤΟ ΠΕΛΑΓΟΣ: ΠΟΥ ΤΕΛΕΙΩΝΕΙ ΤΟ ΚΡΑΤΟΣ ΚΑΙ ΠΟΥ ΑΡΧΙΖΕΙ ΤΟ ΠΑΡΑΚΡΑΤΟΣ;\nΠΟΥ ΤΕΛΕΙΩΝΕΙ ΤΟ ΚΡΑΤΟΣ ΚΑΙ ΠΟΥ ΑΡΧΙΖΕΙ ΤΟ ΠΑΡΑΚΡΑΤΟΣ;\nΣτα αίσχη που εξακολουθούν να μένονται, οι "διαχειρηστές" της κρίσης βρέθηκαν σε πλήρη αδυναμία. Από τη μια το σχέδιο των Μολοχιστών ήταν εξ ορισμού σατανικό, από την άλλη έπαιξαν χωρίς αντίπαλο. Εάν η αστυνομία έδειχνε σκληρή στάση, υπήρχε κίνδυνος να τρέξει και άλλο αίμα. Οπότε η βία θα κορυφονόταν ακόμη περισσότερο. Εάν έμενε σχετικά παθητική, τότε οι καταστροφείς θα αποθρασύνοντο. Με τη μεσοβέζικη στάση που ακολουθήθηκε, "πέτυχαν" και τα δύο. Και άγρια καταστολή έγινε σε πλείστες περιπτώσεις και τους προβοκάτορες δεν μπόρεσαν να σταματήσουν από το όργιο της ανεξέλεγκτης καταστροφής.\nΤο χειρότερο υπηρεσιακό μειωνέκτημα είναι, ότι η αστυνομία υπόθαλπτε μια ζωή τους κουκουλοφόρους προβοκάτορες στις γραμμές της. Ποιοί από τους κανίβαλους ήταν μπάτσοι, ποιοί διπλοί πράκτορες και ποιοί κατεφθείαν ενεργούμενοι των Μολοχιστών; Άντε να βρούνε άκρη. Διότι "ότι σπείρεις θα θερίσεις". Αυτό πρέπει να γνωρίζουν οι δήθεν αξιοπρεπείς κύριοι με τις γραβάτες, που το παίζουν πολιτικοί.\nΧαρακτηριστικά δυο από τους κουκουλοφόρους έχασαν στις συγκρούσεις τα κινητά τους τηλέφωνα, όπως γράφει η εφημερίδα Βήμα της Κυριακής. Από εξακρίβωση που έγινε και τα δύο ανήκαν σε παιδιά ανώτατων δικαστικών. Ενώ τα πτωχά λαϊκά στρώματα ψωμολυσάνε, ο Αλογοσκούφης έδωσε 100.000.000 Ευρώ μόνο για τις μισθολογικές τους ΑΥΞΗΣΕΙΣ. Αρκετό το παραδάκι, για να κάνουν μερικοί το παιδί τους χαφιέ. Αυτό σημαίνει γονική στοργή.\nΑναρτήθηκε από botilastopelagos στις 10:11 π.μ.


Τηλεφώνημα Ιβάν σε Γιαννούλη: «Δημήτρη, τώρα αποφασίζεις εσύ» - Paokmania.Gr - Το ανεξάρτητο site των οπαδών του ΠΑΟΚ\nΑπό sdna.gr: Ο Ιβάν Σαββίδης του έδωσε μια υπόσχεση το καλοκαίρι και μέσα σε διάστημα λίγων μηνών φάνηκε απόλυτα συνεπής απέναντι στον Δημήτρη Γιαννούλη, ο οποίος ανοίγει τα «φτερά» του για τη Νόριτς με τις ευχές του ισχυρού άνδρα της ΠΑΕ ΠΑΟΚ.\nΤο καλοκαίρι βρέθηκε στη βιτρίνα του ΠΑΟΚ. Και όχι από επιλογή. Ο Δημήτρης Γιαννούλης φάνταζε ό,τι καλύτερο μπορούσε να δειγματίσει ο Δικέφαλος στην ευρωπαϊκή αγορά. Ένα παιδί δικό του που κατάφερε μέσα από τις εμφανίσεις να «εκτοξεύσει» την αξία του.\nΟι «σειρήνες» που ηχούσαν στα αυτιά του αλλά και πέριξ της Τούμπας μετουσιώθηκαν σε προτάσεις και «ζεστό» χρήμα. Η προοπτική που ανοιγόταν μπροστά στον 25χρονο Κατερινιώτη μπακ ήταν σπουδαία, όπως αντίστοιχα σπουδαία θα μπορούσε να είναι και η επίτευξη ενός deal με την υπογραφή του ΠΑΟΚ, με συλλόγους όπως η Αταλάντα.\nΚαι εκεί ο πρώτος λόγος ανήκε στον Ιβάν Σαββίδη. Ο ισχυρός άνδρας το πήρε πάνω του. Αναγνωρίζοντας το διάστημα που μεσολάβησε για τον Δημήτρη Γιαννούλη αλλά και το πρόσωπο που έδειξε στην ευρωπαϊκή «μάχη» του ΠΑΟΚ, το γεγονός πως έβαλε τα πόδια του στη... φωτιά, σε ένα μομέντουμ που παιζόταν το μέλλον του, του έδωσε μια υπόσχεση, πως δεν πρόκειται να το ξεχάσει, κάτι που θα το διαπίστωνε και ο ίδιος με την πρώτη ευκαιρία...\nΚαι, όντως, λίγους μόλις μήνες μετά, η Νόριτς έκανε «μπάσιμο» για τον Γιαννούλη. Πίσω από τα νούμερα της πρότασης, προείχε η κουβέντα του Ιβάν Σαββίδη με τον Δημήτρη Γιαννούλη. Οι δύο τους είχαν «χτίσει» μια ιδιαίτερη σχέση, πιο ανθρώπινη. Ο ισχυρός άνδρας του ΠΑΟΚ δεν ξέχασε τα όσα του είχε υποσχεθεί και στην πρώτη τους κουβέντα με φόντο την πρόταση της Νόριτς, ήταν σαφής: «Δημήτρη, εσύ αποφασίζεις».


Αυστηρό... ξεσκόνισμα για το ελάχιστο εγγυημένο εισόδημα\nΑυστηρό… ξεσκόνισμα για το ελάχιστο εγγυημένο εισόδημα\nΤα «ψίχουλα» που βαφτίζονται «ελάχιστο εγγυημένο εισόδημα» θα δοθούν (αν και όταν δοθούν) με αυστηρά κριτήρια σε όσους το ζητήσουν και φυσικά το δικαιούνται. Αυτό είναι το συμπέρασμα από τα όσα είπαν χθες σε ημερίδα της Βουλής ο υπουργός Οικονομικών Γιάννης Στουρνάρας και ο υπουργός Εργασίας Γιάννης Βρούτσης. Αρχικά το ελάχιστο εγγυημένο εισόδημα θα εφαρμοστεί σε δύο περιοχές της χώρας με αρχικό προϋπολογισμό 20 εκατ. ευρώ και με στόχο το 2015 να διευρυνθεί σε όλη την Ελλάδα. Οι όροι για το ελάχιστο εγγυημένο εισόδημα είναι ουσιαστικά δύο: η ακτημοσύνη και η απόλυτα καθαρή σχέση με την Εφορία (δηλαδή, ουδεμία οφειλή).\nΣτόχος του υπουργείου Οικονομικών είναι να καταγραφεί ο πληθυσμός που χρειάζεται τη βοήθεια αυτή. «Ενα από τα σοβαρότερα εμπόδια για την ορθή στόχευση της κοινωνικής πολιτικής είναι ο κίνδυνος το δηλωθέν εισόδημα των αιτούντων να εμφανίζεται χαμηλό, όχι λόγω πραγματικής ανάγκης, αλλά λόγω φοροδιαφυγής» είπε ο υπουργός, εννοώντας ότι ο αιτών θα ελεγχθεί πρώτα αν οφείλει στο Δημόσιο. Το αμέσως επόμενο βήμα ελέγχου θα έχει να κάνει με το περιουσιολόγιο.\n«Οι δικαιούχοι των κοινωνικών προγραμμάτων θα αναδεικνύονται και βάσει της πραγματικής οικονομικής τους κατάστασης» συνέχισε ο υπουργός Οικονομικών. Στο μεταξύ, τα ξίφη τους διασταύρωσαν η βουλευτής του ΚΚΕ Λιάνα Κανέλλη και η βουλευτής της Ν.Δ. Σοφία Βούλτεψη, με αφορμή το ελάχιστο εγγυημένο εισόδημα, σε εκπομπή του Star. Ολα ξεκίνησαν όταν η Βούλτεψη είπε: «Αν όλοι έλεγαν ότι το από το 2015 θα έχουν όλοι ελάχιστο εγγυημένο εισόδημα, θα υπήρχε κανένα θέμα να συζητάμε και να γελάμε;» προκαλώντας την άμεση απάντηση της Κανέλλη: «Οχι. Μία χώρα η οποία δεν εγγυάται συλλογικές συμβάσεις, δεν μπορεί να εγγυάται για κανένα εισόδημα».


Οι σοκαριστικές λεπτομέρειες για τη δολοφονία της Ελένης Τοπαλούδη! (Video) - Έγκλημα - Athens magazine\nΟι σοκαριστικές λεπτομέρειες για τη δολοφονία της Ελένης Τοπαλούδη! (Video)\n«Φωτιά» το βούλευμα του Συμβουλίου Πλημμελειοδικών της Ρόδου: «Αποφάσισαν από κοινού τη φυσική εξόντωση της...!»\n5 Σεπτεμβρίου 2019 13:18\nΤο βούλευμα του Συμβουλίου Πλημμελειοδικών της Ρόδου περιγράφει όλες τις λεπτομέρειες για τον τρόπο που οι δύο δράστες βίασαν και δολοφόνησαν την Ελένη Τοπαλούδη στη Ρόδο. Ελένη Τοπαλούδη: Νέα στοιχεία «φωτιά» για τον βιασμό και τη δολοφονία της φοιτήτριας!


Ημερήσιες προβλέψεις για όλα τα ζώδια για την Δευτέρα 18/9 | Gossip-tv.gr\nΠαρότι η διάθεσή σου είναι καλή και… ανανεωτική, τελικά κάποια «κωλύματα» δεν σου επιτρέπουν να «τρέξεις» τα πράγματα όπως θα ήθελες, ούτε να ευχαριστηθείς την καθημερινότητά σου. Αντίθετα, οι ευθύνες και τα καθήκοντά σου φαίνεται να πολλαπλασιάζονται και το δυσάρεστο είναι ότι δεν θα μπορέσεις να τους «ξεφύγεις» εύκολα.\nΟι επιφυλάξεις σου απέναντι σε αδόκιμες πρακτικές και πειραματισμούς φαίνεται να δικαιώνεται, αφού την ίδια στιγμή που κάποιοι άλλοι είναι «στον κόσμο τους», εσύ δείχνεις έτοιμος/η να ανταποκριθείς σε έκτακτες οικονομικές ή οικογενειακές υποχρεώσεις, με όπλο την σύνεση και την προνοητικότητα σου.\nΠαρότι η διάθεσή σου είναι «παιχνιδιάρικη», τελικά ένα σοβαρό θέμα μπορεί να σε απασχολήσει, απορροφώντας το μεγαλύτερο μέρος του χρόνου σου, αφού δείχνει δύσκολο το να βρεθεί μια άμεση λύση. Ίσως βέβαια να μην πρόκειται για κάτι προσωπικό αλλά για προβλήματα ή ανάγκες ενός κοντινού σου προσώπου.\nΦαίνεται πως σε περιμένουν αρκετές εργασίες, τις οποίες καλείσαι να διεκπεραιώσεις με προσοχή και υπομονή, ώστε να αποφευχθούν λάθη που θα σε ταλαιπωρήσουν. Ίσως μάλιστα, ο ενεργός Κρόνος σε «φορτώσει» και με υποχρεώσεις άλλων. Επιπλέον, είναι πιθανό να προκύψουν τεχνικά προβλήματα στον εξοπλισμό που χρησιμοποιείς.\nΠάνω που είπες κι εσύ να ξεφύγεις από τα ίδια και τα όμοια, τα προβλήματα ενός αγαπημένου σου προσώπου μπορεί να σε στενοχωρήσουν ή να σε «γεμίσουν» με άγχος, δες το όμως σαν μια ευκαιρία να μπουν τα πράγματα σε μια τάξη και να συνειδητοποιήσει ο καθένας τα όριά του.\nΑν φιλοξενήσεις κόσμο στο σπίτι σου, προβαίνοντας μάλιστα στις «δέουσες» προετοιμασίες, υπάρχει το σοβαρό ενδεχόμενο να κουραστείς… τζάμπα, αφού το αποτέλεσμα δεν θα είναι αυτό που θέλεις. Καλύτερα λοιπόν να τα αποφύγεις όλα αυτά, δίνοντας μεν προτεραιότητα στο σιγύρισμα και την τακτοποίηση του χώρου σου, αλλά χωρίς «μουσαφίρηδες».\nΤουλάχιστον για σήμερα οι επαφές σου με συγγενείς και γείτονες δεν έχουν τίποτα το δημιουργικό, αντίθετα θα πολλαπλασιάσουν τα άγχη και τα προβλήματά σου, πολύ περισσότερο δε αν τους βάλεις και στο σπίτι σου. Επιπλέον, ο ενεργός Κρόνος μπορεί να συμβάλλει σε μια ταλαιπωρία στις μετακινήσεις σου.\nΑν κάποιος/α σου ζητήσει να του δώσεις είτε χρήματα είτε αντικείμενα, αρχεία κλπ «για να κάνει την δουλειά του», να είσαι βέβαιος ότι δύσκολα θα σου επιστραφούν… σώα και αβλαβή, οπότε πράξε αναλόγως. Επιπλέον, ο ενεργός Κρόνος σου συνιστά να επικεντρωθείς σε εκείνα που πρέπει να γίνουν ώστε να είσαι «εντάξει».\nΑν και η διάθεσή σου είναι να μην ενδώσεις σε «παράλογες» απαιτήσεις, ίσως τελικά να μην τα καταφέρεις, αφού όλοι/ες τα περιμένουν από σένα, ποντάροντας τόσο στο φιλότιμό σου, όσο και στις… ενοχές που θα σου φορτώσουν! Ακόμη όμως κι αν πρόκειται για ένα πρόσωπο που δε μπορείς να πεις «όχι», φρόντισε να γίνουν «καλοί λογαριασμοί».\n«Κάτι» σου λέει να παραμείνεις σε επιφυλακή και να που… δικαιώνεσαι, αφού ο ενεργός Κρόνος βάζει ένα προσωρινό «στοπ» σε αρκετές από τις εξωστρεφείς δραστηριότητές σου αναγκάζοντάς σε με τον έναν ή τον άλλον τρόπο να «κλειστείς» μέσα για να αντιμετωπίσεις τρέχοντα ζητήματα που δεν παίρνουν αναβολή.\nΗ τάση σου να κινηθείς έξω από συμβάσεις και κλισέ δεν θα πιάσει τόπο, ίσως μάλιστα να βρεις απέναντί σου άτομα του φιλικού σου περιβάλλοντος, που θεωρούν ότι το… παρακάνεις με τις «ιδιοτροπίες» σου, μπορεί κιόλας να κατηγορηθείς για αναξιοπιστία ή ανευθυνότητα.\nΠαρά τις θετικές εξαγγελίες που αφορούν στα οικονομικά και τα εργασιακά σου, η ημέρα σου δεν αναμένεται να είναι εύκολη, ενώ και ο δείκτης αποδοχής σου από τους άλλους κινείται σε χαμηλά επίπεδα, κάτι που δύσκολα θα αλλάξεις, ακόμη κι αν επιδοθείς σε έναν… διαγωνισμό προσφοράς!


Λυγιστε έναν ελαστικό χάρακα ασκώντας δυνάμεις στα δυο άκρα του (εικόνα 2.33). Στη συνέχεια σχεδιάστε τις δυνάμεις που ασκήσατε στο χάρακα. Τέλος, σχεδιάστε τις δυνάμεις που δέχτηκαν τα δάκτυλα σας από αυτόν. Σε ποιο συμπέρασμα καταλήγετε; Τι παρατηρείτε, αν χρησιμοποιήσατε τους δυο αντίχειρες και τους δυο δείκτες των χεριών σας; Πόσες δυνάμεις ασκήσατε στο χάρακα και πόσες δεχθήκατε από αυτόν;\nΑς εξετάσουμε μερικά παραδείγματα, για να κατανοήσουμε καλύτερα το αξίωμα δράσης-αντίδρασης.\nΟ βόρειος πόλος ενός μαγνήτη ασκεί μια δύναμη (δράση) F1 πάνω στον νότιο πόλο του δευτέρου μαγνήτη. Ο νότιος πόλος του δευτέρου μαγνήτη ασκεί επίσης μια δύναμη (αντίδραση) F2 πάνω στο βόρειο πόλο του πρώτου μαγνήτη. Οι δυο μαγνήτες με την επίδραση των δυνάμεων έλκονται και κινούνται προς αντίθετες κατευθύνσεις, εικόνα 2.34.\nΕικόνα 2.34 Δράση-αντίδραση σε μαγνήτες\nΟ βαρκάρης εξασκεί, μέσω του σχοινιού, μια δύναμη (δράση) F1 πάνω στη δέστρα της προκυμαίας, εικόνα 2.35. Η δέστρα είναι καλά στερεωμένη και φυσικά μένει ακίνητη. Η βάρκα αρχίζει να κινείται με την επίδραση της δύναμης(αντίδραση) F2 που δέχτηκε ο βαρκάρης από τη δέστρα.\nΕικόνα 2.35 Το ζεύγος δράση - αντίδραση σε σύστημα βάρκας - δέστρας


Μοναστήρια σε βράχους που κόβουν την ανάσα – Newsbeast\nΜοναστήρια σε βράχους που κόβουν την ανάσα\nΔέος και θαυμασμός, τα συναισθήματα που προκαλούνται στη θέασή τους και μόνο\nΣκαρφαλωμένα και φωλιασμένα μέσα σε απόκρημνους και απότομους βράχους ή δίνοντας την αίσθηση ότι αιωρούνται πάνω από απότομους γκρεμούς και φαράγγια, η εικόνα τους και μόνο δέος και θαυμασμό μπορεί να προκαλέσει σε όσους τα αντικρίσουν.\nΟ λόγος για κάποια από τα πιο εντυπωσιακά μοναστήρια της χώρας, που εντυπωσιάζουν τόσο με την τοποθεσία τους όσο και με τον τρόπο που χτίστηκαν.\nΜεταξύ της γραφικής Δημητσάνας και της Στεμνίτσας στην ορεινή Αρκαδία, η ιστορική μονή του Τιμίου Προδρόμου είναι «ριζωμένη» στη βάση ενός βράχου στο φαράγγι του Λούσιου και κόβει την ανάσα σε όσους σηκώσουν τα μάτια τους για να παρατηρήσουν την περιοχή. Ιδρύθηκε τον 12ο αι. και από το μπαλκόνι της απολαμβάνετε άπλετης θέας στην άγρια ομορφιά του φαραγγιού. Εντυπωσιακές και οι αγιογραφίες και οι τοιχογραφίες τόσο εντός όσο και εκτός του ναού.


ΑΡΓΟΛΙΔΑ mykines.blogspot.gr: ΕΛΑ ΡΕ ΘΕΕ ΤΗΣ ΜΠΑΛΑΣ:!\nΕΛΑ ΡΕ ΘΕΕ ΤΗΣ ΜΠΑΛΑΣ:!\nΣιγά μην το χάναμε αυτό\nο Γιώργος Μουσταιρας στην εθνική Ελλάδας\nρε Θεέ τρέλανε μας\nτελικά η φώτο του μήνα δεν είναι η Λούση που βγήκε από το κομμωτήριο\nαλλά ο Γιωργαρας\nδίδαξε μας μπάλα θεέ!!\nνα είσαι πάντα καλά Γιώργο\nΕΙΛΙΚΡΙΝΑ ΝΑ ΠΑΙΖΕΙΣ ΜΠΑΛΙΤΣΑ!!!\nΗ ΦΩΤΟ ΤΑ ΣΠΑΕΙ!!


Η "τυχερή" πεταλούδα με το νούμερο 88 | THECITIZEN.GR\nΗ “τυχερή” πεταλούδα με το νούμερο 88\nΗ "τυχερή" πεταλούδα με το νούμερο 88\nΤα έργα της ζωγράφου Δήμητρας Γρίβα στην gallery ArtZone 42 στη Μύκονο\nΝέα Υόρκη: Μια πιο «σκοτεινή άποψη»\nΗ μαγική Νέα Υόρκη σε 40 εικόνες\nΆγρια ζώα κοιτάζουν κατάματα την κάμερα\nΦωτογραφίες γεμάτες αγάπη και υπερηφάνεια\nΦωτογραφίες πάνω και κάτω από το νερό\nTHE CITIZEN ΦΩΤΟΓΡΑΦΙΑ\nΤα καλύτερα μέρη στον κόσμο για να κολυμπήσεις\nΑφιέρωμα στα 50 χρόνια διαστημικών περιπάτων από τη NASA\nTo σουρεαλιστικό Βανκούβερ\nΤο επιστημονικό τους όνομα είναι Diaethria αλλά οι περισσότεροι τις γνωρίζουν με την κοινή ονομασία “Butterfly 88” ή “Πεταλούδα 88”.\nΟ λόγος, βέβαια, είναι προφανής, αφού το Νο 88 φαίνεται ξεκάθαρα στα φτερά τους. Η “πεταλούδα 88” είναι μία από τις πιο εξωτικές των δασών του Αμαζονίου αλλά και το πιο σπάνιο είδος της οικογένειας Callicorini. Τα φτερά της φέρουν χαρακτηριστικές μαύρες ραβδώσεις, ενώ μια κόκκινη «πινελιά» δημιουργεί ένα εντυπωσιακό κοντράστ.\nΖουν κυρίως σε δασώσεις περιοχές, στις όχθες ποταμών και στους κορμούς των δέντρων, ενώ δεν είναι σπάνιες οι φορές που απαντούν κοντά σε κατοικίες. Οι ιθαγενείς τις θεωρούν σημάδι καλοτυχίας και συνήθως εμπνέονται από τα χρώματα και τα σχέδια των φτερών τους στα φυλαχτά που φτιάχνουν.\nΕίναι πολύ δραστήριες πεταλούδες, διαταράσσονται εύκολα και σπάνια εγκαθίστανται για περισσότερο από λίγα δευτερόλεπτα σε ένα σημείο, αλλά σίγουρα επιστρέφουν ξανά στο ίδιο μέρος. Αποτελούν ένα μικρό «θησαυρό» των υποτροπικών δασών και των Άνδεων, ενώ δεν είναι λίγοι αυτοί που πιστεύουν ότι είναι «θεόσταλτες». Άλλωστε ο αριθμός 88 που έχουν στα φτερά τους μοιάζει το λιγότερο… μυστηριώδης. Το σίγουρο είναι πάντως πως η φύση… ζωγράφισε πάλι!\nΠαγκόσμιο ρεκόρ στα 200 μ. πεταλούδα ο Δημοσθένης Μιχαλεντζάκης


Vassfjellet Πρόγνωση Χιονόπτωσης για 660 m\nVassfjellet Πρόγνωση Χιονιού\nΠρόγνωση Καιρού για Vassfjellet σε 660 m\nΠρόγνωση Καιρού για Vassfjellet σε 660 m ύψος στις: 1 pm 28 Jun 2022 (τοπική ώρα)\nΗ πρόγνωση χιονιού για Vassfjellet είναι: Ισχυρές βροχοπτώσεις (συνολικά 35.0mm), με μεγαλύτερη ένταση Τρίτη βράδυ. Ζέστη (μέγ. 21°C Πέμπτη απόγευμα, ελάχ. 9°C Τρίτη βράδυ). Γενικά ασθενείς άνεμοι.\nVassfjellet Weather (Next 3 days): The snow forecast for Vassfjellet is: Ισχυρές βροχοπτώσεις (συνολικά 35.0mm), με μεγαλύτερη ένταση Τρίτη βράδυ. Ζέστη (μέγ. 21°C Πέμπτη απόγευμα, ελάχ. 9°C Τρίτη βράδυ). Γενικά ασθενείς άνεμοι.\nVassfjellet Weather (Days 4-6): Ισχυρές βροχοπτώσεις (συνολικά 20.0mm), με μεγαλύτερη ένταση Κυριακή βράδυ. Ζέστη (μέγ. 23°C Παρασκευή απόγευμα, ελάχ. 7°C Κυριακή βράδυ). Γενικά ασθενείς άνεμοι.\nΚαιρός - Vassfjellet\nΚαιρός σε Vassfjellet (Μέρες 4-6):\nΙσχυρές βροχοπτώσεις (συνολικά 20.0mm), με μεγαλύτερη ένταση Κυριακή βράδυ. Ζέστη (μέγ. 23°C Παρασκευή απόγευμα, ελάχ. 7°C Κυριακή βράδυ). Γενικά ασθενείς άνεμοι.\nΤελευταία δελτία χιονιού κοντά σε Vassfjellet:\nVassfjellet at 660 m ύψος\nΙσχυρές βροχοπτώσεις (συνολικά 35.0mm), με μεγαλύτερη ένταση Τρίτη βράδυ. Ζέστη (μέγ. 21°C Πέμπτη απόγευμα, ελάχ. 9°C Τρίτη βράδυ). Γενικά ασθενείς άνεμοι.\nΣυνθήκες Χιονιού σε Vassfjellet\nΔελτίο Χιονιού - Vassfjellet\nVassfjellet Ιστορικό χιονοπτώσεων\nΠρόγνωση χιονόπτωσης Vassfjellet\nΟ παραπάνω πίνακας παρέχει τη πρόγνωση καιρού για Vassfjellet στο συγκεκριμένο υψόμετρο των 660 m. Τα εξελιγμένα καιρικά μοντέλα που χρησιμοποιούμε, μας δίνουν τη δυνατότητα να παρέχουμε προγνώσεις χιονοπτώσεων για κορυφή, μέση και βάση του Vassfjellet. Οσο αφορά τις προγνώσεις καιρού σε άλλα υψόμετρα, χρησιμοποιήστε την καρτέλα πάνω από τον πίνακα. Για μια ευρύτερη άποψη του καιρού, ελέγξτε το Χάρτης Καιρού για Norway.\nΤο παρακάτω widget για Vassfjellet είναι διαθέσιμο δωρεάν για οποιαδήποτε websites. Παρέχει συνοπτική πρόγνωση Χιονόπτωσης και τρέχουσες καιρικές συνθήκες για Vassfjellet. Απλά, πηγαίντε στη σελίδα feed configuration κι ακολουθήστε τα 3 απλά βήματα ώστε να πάρετε το custom snippet html κώδικα και να το επικολλήστε στο site σας.Μπορείτε να επιλέξετε το υψόμετρο της πρόγνωσης (κορυφή, μέση ή βάση) και τις μονάδες μέτρησης ώστε να ταιριάζει στο δικό σας website…. Πατήστε εδώ για να λάβετε τον κώδικα\nΔείτε λεπτομερή πρόγνωση χιονόπτωσης για Vassfjellet σε:


Καταγγελία Μαμαλάκη: «Η κυβέρνηση τελειώνει με πραξικόπημα το ΚΕΘΕΑ»\n24-04-2021 • 21:57μμ\n«Ζητάω συνάντηση με Μητσοτάκη και Κικίλια για να τους εξηγήσω τα λάθη που έχουν γίνει», λέει ο σεφ και επί έξι χρόνια μέλος του Δ.Σ.\nΜία προσωπική συνάντηση με τον πρωθυπουργό Κυριάκο Μητσοτάκη και με τον υπουργό Υγείας Βασίλη Κικίλια επιδιώκει ο «βετεράνος» της κουζίνας Ηλίας Μαμαλάκης, ο οποίος υπήρξε επί έξι ολόκληρα χρόνια μέλος του διοικητικού συμβουλίου του ΚΕΘΕΑ. Ωστόσο, σήμερα χαρακτηρίζει «πραξικόπημα» τις αλλαγές στο σύστημά του, τις οποίες θεωρεί τραγικές.\nΦανερά λυπημένος από τις εξελίξεις, ο διάσημος σεφ περιγράφει στη «δημοκρατία» τον τρόπο με τον οποίον έγινε «κομμάτι» του ΚΕΘΕΑ, την ανάμειξή του με τους εξαρτημένους, αλλά και τις ριζικές αλλαγές που προωθούνται τον τελευταίο καιρό οι οποίες, όπως λέει, θα οδηγήσουν σε βάθος χρόνου στην εξαφάνιση του κέντρου.\n«Τον Σεπτέμβριο του 2010 δέχθηκα ένα τηλεφώνημα από την υπεύθυνη εκπαίδευσης της κοινότητας του ΚΕΘΕΑ εν δράσει, που δραστηριοποιείται στις φυλακές. Μου ζήτησε να επισκεφτώ τις γυναικείες Φυλακές του Κορυδαλλού, ως εθελοντής. Αποφάσισα να πάω, και σύντομα βρέθηκα να αναδιοργανώνω την κουζίνα της κοινότητας, να κάνω καταμερισμό των εργασιών, να φτιάχνω καλύτερα μενού για τις γυναίκες, πιο υγιεινά, και με τον τρόπο αυτόν “κόλλησα”, γιατί είδα ότι εκτιμούσαν το έργο μου τόσο οι θεραπευτές όσο και οι θεραπευόμενοι. Δημιουργήθηκε, αν θέλεις, μία σχέση εξάρτησης ανάμεσα σε εμένα και τα κορίτσια, που δεν σου κρύβω ότι με ωφέλησε και εμένα τον ίδιο ψυχολογικά» αποκαλύπτει ο κ. Μαμαλάκης, εξηγώντας πως η σχέση του με τα κορίτσια δεν περιοριζόταν μόνο στη μαγειρική.\nΟπως λέει, είχε καταφέρει να κερδίσει την εμπιστοσύνη των κρατουμένων και εκείνες τού μιλούσαν, καθώς είχαν δημιουργήσει μία εξαιρετική σχέση, η οποία αποτυπωνόταν τόσο στις συζητήσεις τους όσο και στη δουλειά. «Η μαγειρική, όταν γίνεται οργανωμένα, είναι ένα είδος ψυχοθεραπείας, μαθαίνεις να δουλεύεις στο πλαίσιο της ομάδας, συνεργάζεσαι, ξέρεις πως όταν τελειώνεις μία εργασία που σου έχουν αναθέσει ενημερώνεις τον αρμόδιο, προκειμένου να σου αναθέσει μία καινούργια. Είναι ένα είδος κοινωνικοποίησης, λοιπόν, που συνιστά απαραίτητο εργαλείο για τον θεραπευόμενο στο κομμάτι της απεξάρτησης» εξηγεί.\nΗ ανάμειξή του με το ΚΕΘΕΑ «ήρθε» δύο χρόνια αργότερα, το 2012, όταν μέλη του συλλόγου εργαζομένων, με τα οποία είχε σχέσεις και είχαν δει τη δουλειά του, τον πρότειναν ως μέλος του διοικητικού συμβουλίου του κέντρου. Από τότε έως και το 2019 ο κ. Μαμαλάκης εξελέγη σε τέσσερις διαδοχικές εκλογές.«Αυτή ήταν η σχέση μου με το ΚΕΘΕΑ. Ωστόσο, η κυβέρνηση αποφάσισε να μας “παραιτήσει”, καταργώντας το νόμιμο εκλεγμένο συμβούλιο και βάζοντας ένα δικό της. Νομίζω πως στο βάθος οι λόγοι που έγινε αυτή η αλλαγή είναι καθαρά πολιτικοί» καταγγέλλει ο σεφ στη «δημοκρατία».\nAυτά είναι δικαιολογίες\nΣε ό,τι αφορά τον αναπληρωτή υπουργό Υγείας Βασίλη Κοντοζαμάνη και τις δηλώσεις του περί «κατάργησης της ιδεολογικής ηγεμονίας», ο κ. Μαμαλάκης εξηγεί ότι τόσα χρόνια δεν υπήρξε ποτέ στο Δ.Σ. οτιδήποτε που να παραπέμπει σε ηγεμονία. «Ο καθένας λέει ό,τι του αρέσει, προκειμένου να δικαιολογήσει το πραξικόπημα της καθαίρεσης ενός εκλεγμένου συμβουλίου. Το Δ.Σ. λειτουργούσε πολύ δημοκρατικά, ο καθένας διεκπεραίωνε τις αρμοδιότητες που του είχαν ανατεθεί, δεν υπήρχε σε καμία περίπτωση κάποιο είδος ηγεμονίας, καταπίεσης ή οτιδήποτε τέτοιο. Ωστόσο, ξαναλέω, ο καθένας για να δικαιολογήσει κάποια πράγματα, λέει ό,τι θέλει» συμπληρώνει.\nΚάθε χρόνο έβγαιναν στην κοινωνία περισσότερα από 200 άτομα υγιή και απεξαρτημένα\nΟ Ηλίας Μαμαλάκης καθιστά σαφές ότι η λειτουργία του ΚΕΘΕΑ πριν από αυτές τις ριζικές αλλαγές ήταν πλήρως αποτελεσματική, αφού κάθε χρόνο έβγαιναν στην κοινωνία περισσότερα από 200 άτομα, υγιή και απεξαρτημένα. «Κάθε χρόνο κάναμε μια τελετή αποφοίτησης, όπως τη λέγαμε, όπου τα άτομα που έβγαιναν υγιή στην κοινωνία ήτανε περίπου το λιγότερο 170, 200, 210. Το νούμερο αυτό είναι πολύ μεγάλο και η επιτυχία του προγράμματος αποδεικνύεται έμπρακτα και θεωρώ πως κανείς δεν μπορεί να το αγνοήσει αυτό» επισημαίνει.\nΟ διάσημος σεφ δεν θα μπορούσε να μην αναφερθεί και στο νεοσύστατο συμβούλιο, κάνοντας λόγο για τραγικά λάθη στα προγράμματα, που θα έχουν αντίκτυπο στους θεραπευόμενους. «Το νυν Δ.Σ. εκπόνησε ένα προσχέδιο κανονισμού, το οποίο συρρικνώνει τις κοινότητες και από 60 τις κάνει 40. Ενώνει ανόμοια πράγματα μεταξύ τους, ανόμοιες καταστάσεις και προγράμματα, ενώνει την κοινότητα του τζόγου, του διαδικτύου, του αλκοολισμού, με εκείνη των φυλακών, πράγμα πολύ δύσκολο, γιατί η κάθε περίπτωση εξάρτησης είναι σαφώς διαφορετική. Το προσχέδιο μιλάει στο τέλος για μείωση βλάβης και όχι αποθεραπεία, δηλαδή απεξάρτηση. Η αποτοξίνωση κρατάει μερικές ημέρες, η απεξάρτηση διαρκεί χρόνια. Το πρόβλημα λοιπόν είναι ότι ένας άνθρωπος που έχει πέσει στις ουσίες, ακόμα και αν αποτοξινωθεί σωματικά, για να καταφέρει να βγάλει ψυχολογικά τα ναρκωτικά από τη ζωή του χρειάζεται πολύ χρόνο. Εμάς, αυτή ήταν η δουλειά μας» σημείωσε.\nΤέλος, ο κ. Μαμαλάκης κάνει μία εφιαλτική πρόβλεψη στη «δημοκρατία», αφού εκτιμά ότι σε βάθος χρόνου το ΚΕΘΕΑ θα απορροφηθεί από κάποιον άλλον οργανισμό και στο τέλος θα εξαφανιστεί τελείως. «Είναι πολύ τρομακτικό αυτό που συμβαίνει. Τον τελευταίο καιρό έχει γίνει χαμός από τους συλλόγους εργαζομένων και τους συλλόγους γονέων. Προσπαθούν να συζητήσουν με το νέο συμβούλιο, αλλά δεν έχουν εισακουστεί, και μάλλον ούτε πρόκειται. Οπως φαίνεται, αυτοί που πρέπει να τα ακούσουν κωφεύουν. Εγώ από την πλευρά μου ζητάω προσωπική συνάντηση με τον κ. Κικίλια και τον κ. Μητσοτάκη, προκειμένου να τους εξηγήσω -επειδή γνωρίζω το πολιτικό πρόβλημα σε βάθος- ότι η αντίδραση αυτή δεν είναι η σωστή και ότι θα μπορούσαν να λάβουν άλλα μέτρα, πιο ήπια και πιο σωστά για τα προγράμματα και τα μέλη τους. Ωστόσο, το αίτημά μου δεν έχει βρει ανταπόκριση. Πολύ φοβάμαι ότι στο μέλλον το ΚΕΘΕΑ και η δράση του θα απορροφηθούν από παρόμοια κέντρα, και στο τέλος θα εξαφανιστούν» καταλήγει ο κ. Μαμαλάκης.


Ο κορονοϊός έσκασε τη φούσκα του σύγχρονου ποδοσφαίρου | Το Κουτί της Πανδώρας\nΘάνος Σαρρής 22/05/2020 | 09:00\nΤο γερμανικό ποδόσφαιρο οικοδόμησε την άνθισή του πάνω σε γερά θεμέλια. Όχι με αλόγιστες σπατάλες, δαπανηρές μεταγραφές και οικονομικά ευνοημένους παράγοντες, αλλά με μέθοδο και έμφαση στις υποδομές. Ο περίφημος κανονισμός του 50+1 (με τις όποιες εξαιρέσεις του) δίνει τον πρώτο λόγο στα μέλη των ομάδων απέναντι σε παράγοντες με περίεργες διαθέσεις, ενώ η σχέση που καλλιεργήθηκε ανάμεσα στους συλλόγους και την οπαδική βάση ήταν αμφίδρομη. Τελευταία, οι σχέσεις έχουν περάσει αρκετές κρίσεις. Ακόμα και το «50+1» δέχθηκε επιθέσεις, καταφέρνοντας προς το παρόν να επιβιώσει. Η επανέναρξη της Bundesliga, του πρώτου από τα μεγάλα πρωταθλήματα που ξεκίνησε μετά την πανδημία του κορονοϊού, βρήκε αντίθετο ένα μεγάλο κομμάτι της κερκίδας και της κοινωνίας.\nΟι ομάδες, όμως, έπρεπε να σωθούν. Σε περίπτωση που η απραξία συνεχιζόταν, ένα σημαντικό ποσοστό τους κινδύνευε με χρεοκοπία, με «ξαφνικό θάνατο». Η περίσταση όμως ενδεχομένως έκανε κάποιους να κατανοήσουν τον στραβό δρόμο που έχει πάρει το σύγχρονο ποδόσφαιρο. Κι αν κάποια από τα συμπτώματά του δεν είναι τόσο εμφανή στη Γερμανία, σίγουρα δεν την αφήνουν ανεπηρέαστη, κυρίως στις ευρωπαϊκές διοργανώσεις, που αναμετράται σε όλα τα επίπεδα με τους υπόλοιπους. Μεταγραφές και συμβόλαια που προκαλούν το κοινό αίσθημα, πανάκριβα εισιτήρια που ουσιαστικά πετούν ένα σημαντικό κομμάτι της κοινωνίας έξω από το γήπεδο, αποφάσεις που εκπορεύονται καθαρά από οικονομικούς κι εμπορικούς λόγους. Θα μπορούσε, άραγε, να μπει ένα όριο σ' όλα αυτά;\n«Πρέπει να φέρουμε το επαγγελματικό ποδόσφαιρο ξανά κοντά στον λαό. Πρέπει να σκεφτούμε το σάλαρι καπ. Θα συνεχίσω τις επαφές με τους συναδέλφους μου σε εθνικό και διεθνές επίπεδο, όπως επίσης και με τον πρόεδρο της UEFA Αλεξάντερ Τσεφέριν. Το τελικό αποτέλεσμα πρέπει να είναι ένας κανονισμός εναρμονισμένος με το ευρωπαϊκό δίκαιο, ο οποίος επίσης να μπορεί να εφαρμοστεί και στη Μεγάλη Βρετανία. Οι προμήθειες των ατζέντηδων και τα χρήματα για τις μεταγραφές εκνευρίζουν όλο και περισσότερο την κοινωνία και την αποξενώνουν από το αγαπημένο μας άθλημα. Το ποδόσφαιρο συνολικά καλείται να δώσει επιτέλους ικανοποιητικές απαντήσεις σε αυτά τα προβλήματα», δήλωσε ο Φριτζ Κέλερ, πρόεδρος της Γερμανικής Ομοσπονδίας στο επίσημο site της, προτείνοντας ουσιαστικά ένα ανώτατο όριο σε μισθούς και συμβόλαια, καθώς και μειώσεις στις προμήθειες των ατζέντηδων, οι οποίοι συχνά κινούν τα νήματα. Δεν είναι ο μοναδικός που σκέφτεται έτσι.\nΟ Κρίσταν Σάιφερτ, πρόεδρος της Γερμανικής Λίγκας απηύθυνε κάλεσμα για «ψαλίδι» στα χρήματα για μεταγραφές και στις προμήθειες των μάνατζερς, ως μέρος του γενικότερου πλάνου ανταπόκρισης στις συνέπειες του κορονοϊού. Ο Καρλ Χάιντς Ρουμενίγκε της Μπάγερν Μονάχου παραδέχθηκε ότι βρίσκει ενδιαφέρουσα τη συζήτηση περί σάλαρι καπ. «Η τρέχουσα κρίση έριξε φως στα προβλήματα του ποδοσφαίρου, που πριν επισκιάζονταν από τα συνεχή ρεκόρ. Οι κοινωνικές συζητήσεις σχετικά με την αυξανόμενη εμπορευματοποίηση, τους μισθούς και τα χρήματα για τις μεταγραφές, αλλά και κάποια γεγονότα στις ποδοσφαιρικές ομοσπονδίες σχετικά με τα Παγκόσμια Κύπελλα, συντέλεσαν στη μερική αποξένωση από το ποδόσφαιρο», πρόσθεσε ο Κέλερ.\nΤο σάλαρι καπ\nTo ανώτατο συνολικό όριο μισθοδοσίας δεν είναι κάτι νέο στον αθλητισμό. Στις Λίγκες των ΗΠΑ εφαρμόζεται εδώ και χρόνια, ενώ ο Μισέλ Πλατινί, ως πρόεδρος της UEFA, προσπάθησε ανεπιτυχώς να το εφαρμόσει και στο ευρωπαϊκό ποδόσφαιρο. Ο λόγος που οι προσπάθειές του δεν στέφθηκαν με επιτυχία ήταν το «stop» της Ευρωπαϊκής Ένωσης.\nΤο σάλαρι καπ ουσιαστικά βάζει «ταβάνι» στις αμοιβές που μπορεί να κερδίσει ένας επαγγελματίας αθλητής, αλλά και στα συνολικά χρήματα που μπορεί να ξοδέψει μια ομάδα για το ρόστερ της. Ανάλογα με την περίσταση υπάρχουν αυστηρά όρια, με τις ομάδες να τιμωρούνται σε περίπτωση που τα ξεπεράσουν, αλλά και ελαστικότερα, όπου υπό όρους υπάρχει η δυνατότητα το σάλαρι καπ να ξεπεραστεί για λίγο. Αν και ανάλογα με το άθλημα και τη λίγκα οι κανονισμοί μεταβάλλονται, η γενική ιδέα είναι ότι το σάλαρι καπ καθιστά τις ομάδες και τα πρωταθλήματα βιώσιμα, μειώνοντας τα ποσά που μπορούν να πάρουν οι παίκτες. Θεωρητικά, λειτουργεί κι ως «ασπίδα» για ομάδες που ξοδεύουν αλόγιστα και καταφέρνουν έτσι να καθιερώνονται στην κορυφή.\nΑνάλογη ήταν και η πρόθεση του Financial Fair Play της UEFΑ, για το οποίο όμως αποδείχθηκε ότι υπάρχουν πολλά παραθυράκια. Κάποια αθλήματα, όπως το μπέιζμπολ, δεν έχουν «ταβάνι» αλλά φόρο πολυτελείας. Αυτό σημαίνει πως αν μια ομάδα υπερβεί ένα συγκεκριμένο όριο για το μπάτζετ του ρόστερ, τότε φορολογείται αδρά. Ο Σάιφερτ, μιλώντας στην ZDF, τόνισε ότι: «είμαι υπέρ τουλάχιστον του να το προσπαθήσουμε. Έχω μιλήσει για τα σάλαρι καπς προσωπικά με τον πρόεδρο της UEFA Αλεξάντερ Τσεφέριν και σίγουρα θα γίνουν κι άλλες συζητήσεις». Φυσικά, μια τόσο σαρωτική αλλαγή δεν μπορεί να προχωρήσει από τη μια στιγμή στην άλλη. Χρειάζεται πολύ χρόνο κι ένα κοινό μέτωπο, που τη δεδομένη στιγμή φαντάζει αδύνατο να συγκροτηθεί. Πόσω μάλλον όταν υπάρχει η Ευρωπαϊκή Ένωση και εμπλέκονται τόσες διαφορετικές χώρες. Για να συμβεί, θα πρέπει να γίνει αποδεκτό απ' όλες, συμπεριλαμβανομένης και της Αγγλίας. Σε αντίθετη περίπτωση θα υπάρχει αθέμιτος ανταγωνισμός.\nΑκόμα κι αν το σάλαρι καπ όμως αποδειχθεί απατηλό όνειρο, ο Κέλερ υποσχέθηκε επίσης να στρέψει ξανά την προσοχή στο αναπτυξιακό ποδόσφαιρο, να δώσει προτεραιότητα στην οικονομική, περιβαλλοντική και κοινωνική βιωσιμότητα, να υποστηρίξει τον εθελοντισμό και να χρησιμοποιήσει θετικά την ψηφιακή τεχνολογία. Δεσμεύτηκε, επίσης, το ποδόσφαιρο να χρησιμοποιήσει τη δύναμη και τη δημοτικότητά του σε περίπτωση νέας έξαρσης του κορονοϊού.\nΠολλά από τα παραπάνω έχουν ακουστεί ξανά. Είναι πολύ πιθανόν να αποδειχθούν ψεύτικες υποσχέσεις, λόγια του αέρα. Τουλάχιστον όμως υπάρχει το στάδιο της παραδοχής. Καταλαβαίνουν κι οι ίδιοι οι «ισχυροί» της ποδοσφαιρικής βιομηχανίας ότι η κατάσταση έχει ξεφύγει, ότι το επαγγελματικό ποδόσφαιρο απαιτεί δομικές αλλαγές για να μην χάσει τελείως την επαφή του με την κοινωνία. Αν η συνειδητοποίηση αυτή φέρει και τα πρώτα μικρά βήματα, έστω σε μεμονωμένες χώρες, τότε ενδεχομένως οι φωνές που ζητούν αλλαγή να αυξηθούν κι ο κόσμος να καταλάβει πως πλέον η αλλαγή αυτή είναι μονόδρομος…\nΕίκοσι χρόνια έρευνας και συλλογής, σ' ένα βιβλίο. Τα «Σπαράγματα των γηπέδων» κυκλοφόρησαν,...\nΤα πειραματόζωα του κορονοϊού\nΠρωτόκολλα, έλεγχοι, κλειστά γήπεδα. Πώς θα τηρηθούν οι κανόνες πρόληψης, όμως, όταν ο διαιτ...\nΤρίντσε Κάρλοβιτς: Ένας θεός του ποδοσφαίρου δολοφονήθηκε στην πόλη που έγινε μύθος\nΟ «Τρίντσε» Κάρλοβιτς, που κάποτε έκανε τον Ντιέγκο Μαραντόνα να πει πως είναι ο καλύτερος π...\nΤο πρότζεκτ της FIFA κι οι καταγγελίες για σεξουαλικό εξαναγκασμό\nΟι ποδοσφαιρικές εγκαταστάσεις που χρηματοδοτήθηκαν από τη FIFA στην Αϊτή αποτελούν, σύμφωνα...


Βόμβα από το πουθενά για την Λοκομοτίβ Κουμπάν. Η ρωσική ομάδα ανακοίνωσε σήμερα Τρίτη (26/10) την απόκτηση του δις πρωταθλητή του NBA, Koυίν Κουκ, που θα ετοιμάσει για πρώτη φορά τις βαλίτσες του για ταξίδι εκτός των ΗΠΑ, αφού δεν έπαιρνε τις ευκαιρίες που επιθυμούσε τις τελευταίες δύο σεζόν στην άλλη πλευρά του Ατλαντικού.\nΤι κι αν η Λοκομοτίβ αγωνίζεται στο EuroCup και σε ένα όχι και τόσο διαδεδομένο πρωτάθλημα, ο πολύπειρος Αμερικανός γκαρντ συμφώνησε να υπογράψει συμβόλαιο μέχρι το τέλος της φετινής σεζόν, ενισχύοντας σημαντικά τους Ρώσους στην προσπάθεια που κάνουν για επιστροφή στους τίτλους, τόσο στην VTB League, όσο και στην Ευρώπη.\nΑξίζει να σημειωθεί ότι τα τελευταία τρία χρόνια ο Κουκ έχει πανηγυρίσει δύο φορές την κατάκτηση του δαχτυλιδιού στο NBA με τις φανέλες των Γουόριορς και Λέικερς, έστω κι αν είχε ελάχιστο χρόνο συμμετοχής.\nΤην περσινή σεζόν αγωνίστηκε με τη φανέλα των Κλίβελαντ Καβαλίερς, με τους οποίους συμπλήρωσε κατά μέσο όρο 7 συμμετοχές με 6,1 πόντους, 1,9 ασίστ και 1,7 ριμπάουντ σε 13,6 λεπτά.\nΛέικερς – Κινγκς 137-141: To ματς της χρονιάς με 3 παρατάσεις και αλύγιστο Σακραμέντο στο φινάλε (vid)\nΗ ΜΑΤΣΑΡΑ της χρονιάς στο Λος Άντζελες. Μετά από μία απίστευτη μάχη σχεδόν 3,5 ωρών οι Σακραμέντο Κινγκς έφυγαν με σπουδαίο διπλό από την...


Λεωνίδας Κακούρης: Τα παιδιά μου δεν βλέπουν «Άγριες Μέλισσες»\nΛεωνίδας Κακούρης Άγριες Μέλισσες\n04/12/2019, 13:39 1\nΟ ηθοποιός αποκάλυψε πως στην αρχή δεν ήθελε να παίξει το ρόλο του κακού Δούκα στη δημοφιλή σειρά\nΟ Λεωνίδας Κακούρης τον οποίο το τηλεοπτικό κοινό απολαμβάνει μέσα από τη σειρά του ΑΝΤ1 «Άγριες Μέλισσες» μίλησε για το ρόλο του στη σειρά και αποκάλυψε πως στην αρχή δεν ήθελε να υποδυθεί τον ρόλο του Δούκα.\n«Χαιρόμαστε πάρα πολύ με την αποδοχή που έχει η σειρά και την αγαπάει ο κόσμος. Στην αρχή θα ήθελα έναν ίσως λίγο καλύτερο χαρακτήρα αλλά έτσι είναι τα πράγματα γιατί οι ρόλοι είναι καλοί ή κακοί. Αν είχα τη δυνατότητα να επιλέξω, θα προτιμούσα κάποιον άλλο χαρακτήρα. Φυσικά, όμως, διαβάζοντας τον ρόλο κατάλαβα πως πρόκειται για έναν πολύ σπουδαίο και εξαιρετικό ρόλο. Δεν ξέρω τι παραπάνω μπορείς να παίξεις στην τηλεόραση αυτή τη στιγμή αν αρνηθείς τον Δούκα. Η προσδοκία για την επιτυχία υπήρχε. Ένα ένα τα στοιχεία που έμπαιναν, τα ονόματα των συνεργατών, το σενάριο και οι σκηνοθέτες έδειχναν ότι θα γίνει κάτι πολύ ξεχωριστό».\nΌσον αφορά στη συνέχεια και τα επόμενα επεισόδια για τις Άγριες Μέλισσες, ο Λεωνίδας Κακούρης σημείωσε: «Οι ανατροπές είναι πολλές, τα επεισόδια πολλά, οι ιστορίες τρέχουν και όλα είναι σε εξέλιξη. Τίποτα δεν μένει σταθερό».\nΟ ηθοποιός αποκάλυψε επίσης πως τα παιδιά του δεν παρακολουθούν το επιτυχημένο σίριαλ. «Είναι αργά η σειρά για τα παιδιά μου, την επομένη έχουν σχολείο και πρέπει να κοιμούνται».\nΕ αυτό και αν είναι είδηση, μιλάμε για πολύ κατρακυλα\n21/01/2020, 17:15 129


Σας «αλλάζει τα φώτα» και σας βάζει LED - ανταλλακτικα ηλεκτρικα, ελληνικα νεα\nΔιαβάστηκε από 2549 αναγνώστες - 14/6/2018\nΚουραστήκατε με τον συμβατικό φωτισμό; Κάντε μια στροφή στα led και οι νέες επιλογές θα σας ενθουσιάσουν!\nΣτην Autoline θα βρείτε τις καλύτερες επιλογές για να κάνετε «τη νύχτα μέρα» στις διαδρομές σας. Το ταξίδι γίνεται πιο ξεκούραστο με τις τελευταίας τεχνολογίας λάμπες led της Autoline που συγκρίνεται με αυτή που έχετε τη μέρα. Νιώστε πιο ασφαλείς στις διαδρομές σας ενώ παράλληλα δεν «ενοχλείτε» τους άλλους οδηγούς που έρχονται απέναντί σας στο δρόμο. Η πλούσια γκάμα προϊόντων της autoline περιλαμβάνει μεταξύ των άλλων που θα ανακαλύψετε στο autoline.gr:\nΤις λάμπες 6 LEDS Τ10 wedge-Canbus\nΤα φώτα ημέρας LED L-SHAPE εξοπλισμένα με 6 LED λάμπες το καθένα.\nΤο υπερσύγχρονο σύστημα LED H7 X3 με την εξελιγμένη τεχνολογία, τις λάμπες ZES της Philips το οποίο περιέχει και μεμβράνη για αλλαγή χρώματος από λευκό σε κίτρινο και ιριδίζον μπλε.\nΑλλά και τον Προβολέα Εργασίας LED των 27W που κάνει τη νύχτα μέρα σε πιο κακοφωτισμένα σημεία του δρόμου.\nΣερφάρετε στην επίσημη ιστοσελίδα της Autoline και βρείτε τα ό,τι χρειάζεστε για να φτάσει το αυτοκίνητό σας σε άλλο επίπεδο! Δεκάδες επιλογές για να εξοπλίσετε το αμάξι ή τη μηχανή σας είτε αφορούν ανταλλακτικά, περιποίηση και συντήρηση, εργαλεία πρώτης ανάγκης και πολλά άλλα στο www.autoline.gr.\nTags:\tΑΝΤΑΛΛΑΚΤΙΚΑ ΗΛΕΚΤΡΙΚΑ , ΕΛΛΗΝΙΚΑ ΝΕΑ


Κ. Ζαχαριάδης: «Τα μέτρα που ανακοίνωσε η κυβέρνηση ουσιαστικά επιδοτούν την αισχροκέρδεια» - Δημοκρατική της Ρόδου\nΚ. Ζαχαριάδης: «Τα μέτρα που ανακοίνωσε η κυβέρνηση ουσιαστικά επιδοτούν την αισχροκέρδεια»\n15 Μαΐου 2022 08:35\nΗ έκρηξη των τιμών στην ενέργεια οφείλεται σε μια σειρά από παράγοντες, με την κυβέρνηση να φέρει πολύ σημαντικές ευθύνες. Μετά από την εννιάμηνη λεηλασία νοικοκυριών και επιχειρήσεων ο κ Μητσοτάκης ανακοίνωσε «μέτρα που ουσιαστικά επιδοτούν την αισχροκέρδεια. Η σημερινή πρακτική του κ. Μητσοτάκη κάνει τους πλούσιους πλουσιότερους, τους μεσαίους φτωχούς, και αφήνει τους φτωχούς στη μοίρα τους.\nΣυνέντευξη στον Γιάννη Μπόζιο\nΣχετικά με την εξωτερική πολιτική ο κ. Ζαχαριάδης δηλώνει ανήσυχος διότι η ελληνική κυβέρνηση δεν φαίνεται αποφασισμένη να περάσει σε φίλους και συμμάχους, και σε διεθνείς οργανισμούς, το μήνυμα της πραγματικής διάστασης της τουρκικής προκλητικότητας και δεν απαιτεί ενέργειες αντίδρασης και αταλάντευτης τήρησης του διεθνούς δικαίου. Επισημαίνει ότι πρέπει να υπάρξει επαγρύπνηση λόγω της κρισιμότητας του θέματος και των πρωτοφανών προκλήσεων της Τουρκίας, ειδικότερα σε μια περίοδο που ο κ. Ερντογάν «χτίζει» το προφίλ του ειρηνοποιού στον πόλεμο της Ουκρανίας. Αναφορικά με τη στάση του ΠΑΣΟΚ-ΚΙΝΑΛ στο θέμα της συνεργασίας ο βουλευτής του ΣΥΡΙΖΑ αναφέρει ότι «Εμάς ο πολιτικός μας αντίπαλος δεν βρίσκεται στην αντιπολίτευση, αλλά στην κυβέρνηση. Το ερώτημα λοιπόν αντιστρέφεται και απευθύνεται στην ηγεσία του ΚΙΝΑΛ. Πιστεύουν ότι η χώρα χρειάζεται πολιτική αλλαγή; Θεωρούν πετυχημένα και ελπιδοφόρα τα εγχειρήματα τύπου Ισπανίας, Πορτογαλίας, Σκανδιναβικών χωρών, Γερμανίας; Πιστεύουν στις αυτοδύναμες ή στις συμμαχικές κυβερνήσεις;».\nΟ ΣΥΡΙΖΑ Προοδευτική Συμμαχία βγαίνει από το συνέδριό του πιο ενιαίος και πιο συνεκτικός. Είναι δημοκρατικό κεκτημένο για τον ΣΥΡΙΖΑ- Προοδευτική Συμμαχία ο ανοιχτός διάλογος, οι θεσμοθετημένες τάσεις και η σύνθεση τελικώς των απόψεων.\nΟι εσωκομματικές εκλογές της 15ης Μαΐου για τον ΣΥΡΙΖΑ σηματοδοτούν την συνάντηση του κοινωνικού και του εκλογικού ΣΥΡΙΖΑ – Προοδευτική Συμμαχία με τον κομματικό. Καλούμε τον κόσμο της προοδευτικής παράταξης, τον δημοκρατικό κόσμο της χώρας, να συμμετέχουν και να δώσουν σήμα πολιτικής αλλαγής και νέας αρχής.\n• Έχει υπάρξει ανακοίνωση ενός πλαισίου για τη μείωση του λογαριασμού ρεύματος, από την πρώτη Ιουνίου, σύμφωνα με την κυβέρνηση. Ποια στάση κρατάει ο ΣΥΡΙΖΑ απέναντι σε αυτό, μετά και τη νομοθετική πρωτοβουλία για τη ρήτρα αναπροσαρμογής;\nΜετά από την εννιάμηνη λεηλασία νοικοκυριών και επιχειρήσεων, ο κ. Μητσοτάκης ανακοίνωσε «μέτρα» που ουσιαστικά επιδοτούν την αισχροκέρδεια. Άλλωστε, ο κ. Μητσοτάκης αναγκάστηκε να παραδεχτεί πως τόσο καιρό έλεγε ψέματα, αφού οι λογαριασμοί είχαν εκτοξευτεί πολύ πριν τον πόλεμο με δική του ευθύνη. Αυτό δηλαδή που αποφάσισε είναι να ανοίξει το δημόσιο ταμείο και να βγάλει χρήματα των φορολογουμένων για να καλύψει μέρος των σπασμένων από τα υπερκέρδη των εταιρειών παραγωγής ρεύματος και ιδιαίτερα της ΔΕΗ των γαλάζιων golden boys.\nΜε τον τόπο που επέλεξε η κυβέρνηση να εφαρμόσει τη ρήτρα αναπροσαρμογής κατέληξε στη δημιουργία μιας de facto «ρήτρας πολλαπλασιασμού» της τιμής της ηλεκτρικής ενέργειας, που μεταφέρει το σύνολο των διακυμάνσεων των τιμών στους τελικούς καταναλωτές.\nΤο μείζον κοινωνικό αγαθό του ηλεκτρικού ρεύματος δεν πρέπει να στερηθούν οι πολίτες που αδυνατούν πραγματικά να επιβιώσουν, η αρχιτεκτονική της αγοράς ηλεκτρικής ενέργειας πρέπει να αναθεωρηθεί στα πρότυπα των παρεμβάσεων που έχουν κάνει η Πορτογαλία, η Ισπανία, η Γαλλία, η Γερμανία.\nΗ σημερινή πρακτική του κ. Μητσοτάκη κάνει τους πλούσιους πλουσιότερους, τους μεσαίους φτωχούς, και αφήνει τους φτωχούς στη μοίρα τους.\n• Πώς αξιολογείτε την πολιτική που έχει ακολουθήσει η κυβέρνηση για την αντιμετώπιση του προβλήματος της ακρίβειας;\nΗ έκρηξη των τιμών στην ενέργεια οφείλεται σε μια σειρά από παράγοντες, με την κυβέρνηση να φέρει πολύ σημαντικές ευθύνες.\nΗ ταχεία και βίαιη απολιγνιτοποίηση στην οποία προχώρησε ο κ. Μητσοτάκης ήταν ένας κρίσιμος παράγοντας, που είχε ως αποτέλεσμα να βαθύνει η εξάρτηση της χώρας από το φυσικό αέριο.\nΔεύτερος παράγοντας ήταν το γεγονός ότι η ΔΕΗ απώλεσε τον ρυθμιστικό της ρόλο στην αγορά ενέργειας και συμπεριφέρεται πλέον ως ένας οποιοσδήποτε ιδιώτης που το μόνο του μέλημα είναι τα κέρδη και η τιμή της μετοχής.\nΕπιπλέον, θυμίζουμε ότι η Ευρωπαϊκή Επιτροπή έχει δώσει ήδη μια σειρά από εργαλεία για την αντιμετώπιση του προβλήματος, αλλά η κυβέρνηση Μητσοτάκη δεν έχει χρησιμοποιήσει κανένα. Ένα τέτοιο εργαλείο είναι η μείωση του Ειδικού Φόρου Κατανάλωσης στα καύσιμα, κάτι που έχουν κάνει περισσότερες από 15 χώρες.\nΔεύτερο μέτρο είναι η φορολόγηση αυτών που ονομάζονται «ουρανοκατέβατα» κέρδη, τα οποία προκύπτουν από τη διαφορά ανάμεσα στην τιμή παραγωγής με την τιμή χονδρικής πώλησης στο ρεύμα.\nΩστόσο, ο κ. Μητσοτάκης παίζει κρυφτό με τη ΡΑΕ για το αν υπάρχουν αυτά τα κέρδη, τη στιγμή που οι πολίτες δεν βγάζουν το μήνα.\nΗ κυβέρνηση, που αμφισβητεί την ύπαρξη υπερκερδών στην αγορά ενέργειας, είναι η ίδια κυβέρνηση που έλεγε στα τέλη του περασμένου Σεπτέμβρη ότι οι αυξήσεις στο ρεύμα δεν θα ξεπεράσουν τα 2 με 3 ευρώ.\n• Πώς κρίνετε την εξωτερική πολιτική της Κυβέρνησης κατά τη διάρκεια των τελευταίων τριών μηνών;\nΕίμαι πολύ ανήσυχος με την εξωτερική μας πολιτική. Είχα καταλάβει από τότε που ο κ. Μητσοτάκης ήταν αρχηγός της αξιωματικής αντιπολίτευσης ότι δεν αντιλαμβάνεται τη συνθετότητα και την κρισιμότητα των θεμάτων. Θυμάστε το «ανταλλάξατε το Μακεδονικό με τις συντάξεις»;\nΝομίζω ότι ο κ. Μητσοτάκης πέρα από την αγορά οπλικών συστημάτων που κάνει πολύ χαρούμενους τους πωλητές και φτωχότερους τους αγοραστές, δεν έχει πολλά να μας πει. Δεν άκουσα όσα περίμενα για τις Ρωσοτουρκικές σχέσεις, για την επόμενη μέρα στη Συρία, για το προσφυγικό, για την ενεργειακή ασφάλεια, το Κυπριακό.\nΗ ελληνική κυβέρνηση δεν φαίνεται αποφασισμένη να περάσει σε φίλους και συμμάχους, και σε διεθνείς οργανισμούς, το μήνυμα της πραγματικής διάστασης της τουρκικής προκλητικότητας και δεν απαιτεί ενέργειες αντίδρασης και αταλάντευτης τήρησης του διεθνούς δικαίου.\nΛόγω της κρισιμότητας του θέματος και των πρωτοφανών προκλήσεων της Τουρκίας, ειδικότερα σε μια περίοδο που ο κ. Ερντογάν «χτίζει» το προφίλ του ειρηνοποιού στον πόλεμο της Ουκρανίας, πρέπει να υπάρξει επαγρύπνηση.\nΕίμαστε το κόμμα που μιλάει διαχρονικά για την ανάγκη ελληνοτουρκικής προσέγγισης σε ένα πλαίσιο όμως ανοιχτής διπλωματίας και σεβασμού στο Διεθνές Δίκαιο.\n• Κατά τη διάρκεια του 3ου συνεδρίου του κόμματος, ο πρόεδρος του ΣΥΡΙΖΑ έκανε ένα κάλεσμα στις προοδευτικές δυνάμεις της χώρας για συνεργασία, το οποίο το ΚΙΝΑΛ φαίνεται να αποδοκίμασε. Πώς κρίνετε τη στάση του Κινάλ στο θέμα της συνεργασίας;\nΕμάς ο πολιτικός μας αντίπαλος δεν βρίσκεται στην αντιπολίτευση, αλλά στην κυβέρνηση. Το ερώτημα λοιπόν αντιστρέφεται και απευθύνεται στην ηγεσία του ΚΙΝΑΛ. Πιστεύουν ότι η χώρα χρειάζεται πολιτική αλλαγή; Πιστεύουν ότι ο κ. Μητσοτάκης και η Δεξιά κυβέρνησή του είναι μέρος του προβλήματος ή μέρος της λύσης; Θεωρούν πετυχημένα και ελπιδοφόρα τα εγχειρήματα τύπου Ισπανίας, Πορτογαλίας, Σκανδιναβικών χωρών, Γερμανίας; Πιστεύουν στις αυτοδύναμες ή στις συμμαχικές κυβερνήσεις; Εμείς πιστεύουμε ότι οι Έλληνες πολίτες μπορούν να ζητήσουν κάτι καλύτερο για την Ελλάδα.\nΔεν μπορούν να λένε «Τσίπρας και Μητσοτάκης» τα ίδια ή σχεδόν τα ίδια. Πέρασαν τρία χρόνια, χίλιες μέρες και πρωθυπουργός είναι ο κ. Μητσοτάκης, πρέπει να διαλέξουν πολιτικό αντίπαλο και στην Ελλάδα, και αντίστοιχα στην Ευρώπη πρέπει να διαλέξουν συμμάχους. Καλές οι φωτογραφίες με τους σοσιαλιστές και δημοκράτες κάθε μήνα πριν τη Σύνοδο Κορυφής στην Ευρώπη, αλλά δεν μπορούν να λένε ότι ανήκουν στην ίδια ευρω-ομάδα με Κόστα και Σάντσες και την ίδια στιγμή στην Ελλάδα οι αποστάσεις μεταξύ Δεξιάς και Προοδευτικής Παράταξης να είναι ίσες.\n• Τι σηματοδοτεί η εκλογή προέδρου από τη βάση του κόμματος αλλά και οι εσωκομματικές εκλογές της 15ης Μαΐου για τον ΣΥΡΙΖΑ;\nΣηματοδοτεί την συνάντηση του κοινωνικού και του εκλογικού ΣΥΡΙΖΑ – Προοδευτική Συμμαχία με τον κομματικό. Σηματοδοτεί την ολική επαναφορά του ΣΥΡΙΖΑ Προοδευτική Συμμαχία και του Αλέξη Τσίπρα στο πολιτικό προσκήνιο. Καλούμε τον κόσμο της προοδευτικής παράταξης, τον δημοκρατικό κόσμο της χώρας να συμμετέχουν και να δώσουν σήμα πολιτικής αλλαγής και νέας αρχής.\n• Από το συνέδριο του ΣΥΡΙΖΑ, φάνηκε να υπάρχουν κάποιες εσωκομματικές αντιθέσεις. Πού οφείλονται; Μπορεί ο ΣΥΡΙΖΑ να τις υπερβεί;\nΕίναι δημοκρατικό κεκτημένο για τον ΣΥΡΙΖΑ- Προοδευτική Συμμαχία ο ανοιχτός διάλογος, οι θεσμοθετημένες τάσεις και η σύνθεση τελικώς των απόψεων. Ο ΣΥΡΙΖΑ Προοδευτική Συμμαχία βγαίνει από το συνέδριό του πιο ενιαίος και πιο συνεκτικός.\nΑποχρώσεις και επιμέρους απόψεις υπάρχουν όπως σε κάθε ζωντανό δημοκρατικό κόμμα, ο κοινός στόχος όμως είναι ένας και σε αυτό είμαστε απολύτως συσπειρωμένοι. Να οργανώσουμε ιδεολογικά και πολιτικά την κυβερνητική προοδευτική πρόταση απέναντι σε αυτή τη νεοσυντηρητική, οπισθοδρομική, αποτυχημένη κυβέρνηση.\nΓια την Δημοκρατική Παράταξη που υπηρετούμε δεν φτάνει απλώς ένα μεγάλο εκλογικό ποσοστό. Θέλουμε και μπορούμε να νικήσουμε.\nΕκπροσωπούμε τους ενεργούς, τους δημοκρατικούς πολίτες που θέλουν διαφορετική πορεία για την Ελλάδα. Θέλουν την πατρίδα μας χώρα δίκαιης ανάπτυξης, χώρα αλληλεγγύης, περιβαλλοντικής προστασίας, χώρα ανθεκτική στις κρίσεις στα δύσκολα χρόνια που έρχονται.\nΜια Ελλάδα στον στενό πυρήνα της Ευρώπης που μπορεί – γιατί όχι- να προσφέρει ιδέες και παραδείγματα ευημερίας και ανοιχτής δημοκρατίας.\nΚυρ. Μητσοτάκης: Μέτρα στοχευμένα - Κανένα μέτρο χωρίς μέτρημα- Αύξηση του κατώτατου μισθού την 1η Μαΐου Εφ' όλης της ύλης συνέντευξη έδωσε ο πρωθυπουργός Κυριάκος Μητσοτάκης στον ΣΚΑΪ…\nΤουρκική παράνομη ΝΟΤΑΜ – Δεσμεύουν την καρδιά του Αιγαίου για δύο μήνες\nΚλεάνθης: Αναγκαστικό «φρένο» και δουλειά από το… σπίτι\nΡεύμα: Νέα τιμολόγια για όλους από 1η Αυγούστου – Τι αλλάζει\n«Στηρίζουμε πολλά στην πορεία του τουρισμού»\nΣτοχευμένη αστυνομική επιχείρηση πραγματοποιήθηκε σε Ρόδο και Κω\nΔελτία μόνο με προπληρωμή και μάλιστα ηλεκτρονική!\nΣυνεχίζεται η τουρκική προκλητικότητα – Στις 36 οι παραβιάσεις πάνω από το Αιγαίο\nForbes: Ακόμα κι αν η Τουρκία αποκτήσει εκσυγχρονισμένα F-16, η Ελλάδα θα ...


15o ΠΑΓΚΟΣΜΙΟ ΠΡΩΤΑΘΛΗΜΑ ΚΟΛΥΜΒΗΣΗΣ 25ΑΡΑΣ ΠΙΣΙΝΑΣ Οι πρωταγωνιστές μιλούν για το Αμπού Ντάμπι - Κολυμβητική Ομοσπονδία Ελλάδας - koe.org.gr\nΟι πρωταγωνιστές μιλούν για το Αμπού Ντάμπι\n10.12.2021 14:47 913\nΔιαδικτυακή Συνέντευξη Τύπου από τα γραφεία της Κολυμβητικής Ομοσπονδίας Ελλάδας, παραχώρησαν οι κολυμβητές / τριες μας που θα μετάσχουν στο 15ο Παγκόσμιο Πρωτάθλημα 25άρας πισίνας (Άμπου Ντάμπι, 16-21 Δεκεμβρίου), αλλά και το FINA Marathon Swim World Series – Grand Finale (Άμπου Ντάμπι, 15-16 Δεκεμβρίου). Μίλησαν επίσης, ο Γενικός Διευθυντής της ΚΟΕ, Γιάννης Γιαννουρής, ο προπονητής και Τεχνικός Διευθυντής Κολύμβησης της ΚΟΕ, Βαγγέλης Κοζομπόλης καθώς και οι Αλέξανδρος Νικολόπουλος (Υπεύθυνος Ανάπτυξης & Επιστημονικής υποστήριξης στην ΚΟΕ και προπονητής του Ανδρέα Βαζαίου) και Παναγιώτης Βελέντζας (συνεργαζόμενος Ομοσπονδιακός). Από τη συνέντευξη απουσίαζε ο Ανδρέας Βαζαίος που βρίσκεται στο Λονδίνο όπου σπουδάζει και θα μεταβεί από εκεί στο Αμπού Ντάμπι τη προσεχή Δευτέρα (13/12).\nΑνοίγοντας τη συνέντευξη ο κ.Γιαννουρής επεσήμανε ότι «Εκ μέρους και του προέδρου της Ομοσπονδίας, Κυριάκου Γιαννόπουλου, σας καλωσορίζω, ευχόμενος στους αθλητές μας καλή επιτυχία σε αυτή την πολύ μεγάλη διοργάνωση που ετοιμάζονται να λάβουν μέρος. Η ελληνική κολύμβηση το 2021 σημείωσε πολλές και σημαντικές επιτυχίες, και εσείς οι αθλητές και αθλήτριες, αποτελείτε το πρότυπο για χιλιάδες άλλα παιδιά αλλά και ενήλικες που βλέπουν την κολύμβηση ως ένα άθλημα που ξεχωρίζει. Έχουν γίνει πολύ σημαντικά βήματα από εσάς και βλέπω ότι συνεχώς βάζετε όλο και πιο ψηλά τον πήχυ. Ευχαριστώ πολύ και τους εκπροσώπους των ΜΜΕ για την συμμετοχή τους στη σημερινή μας συνέντευξη και τους ζητάω να έχουν απαιτήσεις και από εμάς».\nΟι πρωταθλητές και πρωταθλήτριές μας επεσήμαναν από τη πλευρά τους:\nΆννα Ντουντουνάκη: «Αισθάνομαι πολύ χαρούμενη που θα λάβω μέρος σε μια ακόμη πολύ μεγάλη διοργάνωση. Μαζί με τον Απόστολο (Χρήστου) και τον Ανδρέα (Βαζαίος), προερχόμαστε από μια μεγάλη περίοδο αγώνων, κάτι που για μένα προσωπικά είναι πρωτόγνωρο. Δεν αποτελούσαν στόχο όλοι οι αγώνες αλλά σίγουρα ήταν μια πρωτόγνωρη εμπειρία. Στο Ευρωπαϊκό Πρωτάθλημα στο Καζάν τα δείγματα ήταν εξαιρετικά θετικά και αυτό μου δημιούργησε πολλές ελπίδες και για το Παγκόσμιο Πρωτάθλημα. Το πανελλήνιο ρεκόρ με 56.35 που σημείωσα ήταν μια ευχάριστη έκπληξη για εμένα αλλά δεν ήταν και η καλύτερη δυνατή επίδοση που μπορούσα να σημειώσω. Θα προσπαθήσω να πάω όσο καλύτερα μπορώ».\nΑπόστολος Χρήστου: «Θα λάβω μέρος για τέταρτη φορά σε ανάλογη διοργάνωση. Όλοι οι αθλητές έχουμε δείξει πολύ καλά δείγματα και θεωρώ πως και αυτή τη φορά η παρουσία μας θα είναι επιτυχημένη. Έχουμε προετοιμαστεί κατάλληλα, θα κάνουμε το καλύτερο που μπορούμε ώστε να κλείσουμε με επιτυχία το 2021 και να ξεκινήσουμε με όρεξη για το 2022 που υπάρχουν πολλές και σπουδαίες διοργανώσεις. Προσωπικά το Παγκόσμιο στο Αμπού Ντάμπι αποτελεί ένα από τους στόχους μου της χρονιάς που διανύουμε».\nΜαρία – Θάλεια Δρασίδου: «Η συμμετοχή μου στο Παγκόσμιο Πρωτάθλημα θα αποτελέσει για εμένα μια πολύ μεγάλη εμπειρία. Θα ήθελα να προκριθώ σε έναν τελικό και θα το παλέψω όσο περισσότερο μπορώ. Νομίζω ότι οι φετινές μου επιδόσεις είναι πολύ σημαντικές. Η συμμετοχή μου στο Ευρωπαϊκό της Βουδαπέστης αποτέλεσε για εμένα ένα σημαντικό κίνητρο για παραπάνω πράγματα. Έβαλα νέους στόχους, θεωρώ ότι ανταμείφθηκαν οι κόποι μου όλων των ετών. Εύχομαι καλή επιτυχία σε όλα τα παιδιά».\nΓιώργος Σπανουδάκης: «Είναι ιδιαίτερα σημαντικό να βρίσκεσαι σε ένα Παγκόσμιο Πρωτάθλημα ανάμεσα σε πολύ καλούς κολυμβητές και κολυμβήτριες, παίρνεις σημαντικά μαθήματα. Η συμμετοχή στο Ευρωπαϊκό στο Καζάν αποτέλεσε ένα τεστ για μένα, είδα τα λάθη μου και θα προσπαθήσω να τα διορθώσω. Η πρόκριση μου όμως στον τελικό αποτέλεσε μια εξαιρετική εμπειρία καθώς κολύμπησα δίπλα σε μεγάλους αθλητές. Τώρα αισθάνομαι ακόμη πιο έτοιμος. Πάω για ατομικό ρεκόρ, πρώτος μου στόχος είναι η πρόκριση σε ημιτελικό και ελπίζω να πανηγυρίσει η ομάδα μας την κατάκτηση ενός μεταλλίου».\nΓεωργία Δαμασιώτη:«Είναι η πρώτη μου συμμετοχή σε μεγάλη διεθνή διοργάνωση γυναικών. Ο στόχος μου είναι η επίτευξη ατομικού ρεκόρ. Αποτελεί τιμή μου να είμαι μέλος μιας τόσο υψηλού επιπέδου αποστολής».\nΔημήτρης Μάρκος: «Είναι και για εμένα το πρώτο Παγκόσμιο Πρωτάθλημα που λαμβάνω μέρος. Μια νέα εμπειρία, πολλά τα ερεθίσματα. Η συνεχής βελτίωση και η επίτευξη ατομικών ρεκόρ αποτελούν τους στόχους μου».\nΆλκης Κυνηγάκης:«Κάθε αγώνας, κάθε διοργάνωση είναι κάτι το διαφορετικό. Στο αγώνισμα μας στην ανοιχτή θάλασσα, η προσαρμογή και οι καιρικές συνθήκες διαδραματίζουν τεράστιο ρόλο. Ελπίζω να τα καταφέρω, το βέβαιο είναι πως θα προσπαθήσω για το καλύτερο αποτέλεσμα».\nΝεφέλη – Ευαγγελία Γιαννοπούλου: «Δεν έχω πολλές συμμετοχές σε αγώνα 10 χιλιομέτρων. Θέλω να μάθω μέσα από τον αγώνα και θα προσπαθήσω για το καλύτερο δυνατό αποτέλεσμα».\nΑπό την πλευρά τους οι προπονητές είπαν:\nΒαγγέλης Κοζομπόλης: «Ο στόχος μας είναι ένα μετάλλιο, και η είσοδος σε 3-5 τελικούς, είναι κάτι ρεαλιστικό. Το επίπεδο των αγώνων προβλέπεται πολύ υψηλό και άκρως ανταγωνιστικό, με την πλειοψηφία των καλύτερων του κόσμου να είναι παρόντες. Και στην ανοιχτή θάλασσα θα αγωνιστούν σχεδόν όλοι οι κορυφαίοι του αθλήματος. Ολοι οι αθλητές μας που θα λάβουν μέρος έχουν πολλές πιθανότητες να προκριθούν στους ημιτελικούς και είναι πολύ σημαντικό να σημειώσουν ατομικά και πανελλήνια ρεκόρ. Να κλείνει όλο και περισσότερο η ψαλίδα από τους κορυφαίους του κόσμου. Υπερπολύτιμη θα είναι και η αγωνιστική εμπειρία. Είναι η τέταρτη μεγάλη διοργάνωση του 2021 (Ευρωπαϊκό σε πισίνα 50μ., Ολυμπιακοί Αγώνες, Ευρωπαϊκό 25άρας οι προηγούμενες) και η Ελληνική Κολύμβηση έχει δείξει πως τα τελευταία χρόνια πραγματοποιεί βήματα προόδου. Οι αθλητές μας τα έχουν πάει περίφημα το 2021 και αισιοδοξούμε πως και στο Παγκόσμιο Πρωτάθλημα θα έχουμε ανάλογη επιτυχία».\nΠαναγιώτης Βελέντζας: «Είναι η πρώτη φορά που έχουμε μια τόσο μεγάλη αποστολή σε Παγκόσμιο Πρωτάθλημα 25άρας πισίνας. Έφτασε νομίζω η στιγμή να πανηγυρίσουμε τη κατάκτηση ενός μεταλλίου. Τα τρία παιδιά (Ντουντουνάκη, Χρήστου, Βαζαίος) προέρχονται από μια πολύ «γεμάτη» χρονιά αλλά αυτό πιστεύω θα λειτουργήσει θετικά στο Παγκόσμιο. Όλοι έχουν όρεξη για το καλύτερο αποτέλεσμα, θα σταθούμε δίπλα στα παιδιά, η ελληνική κολύμβηση πιστεύω πως μπορεί να βρίσκεται σε υψηλό επίπεδο».\nΑλέξανδρος Νικολόπουλος: «Όλοι οι αθλητές μας έχουν δείξει πως μπορούν να βρίσκονται σε πολύ καλή κατάσταση. Παλαιότερα δεν είχαν τόση μεγάλη διάρκεια οι αθλητές μας, τώρα έχουμε τη δυναμική. Θα είναι ένα εξόχως ανταγωνιστικό πρωτάθλημα. Ο Ανδρέας (Βαζαίος) βρίσκεται σε πολύ καλή αγωνιστική κατάσταση, και έχει υψηλές προσδοκίες από αυτό το Παγκόσμιο Πρωτάθλημα».\nΗ συνέντευξη μεταδόθηκε απευθείας από το KOE TV στο Youtube.\nΔείτε ΕΔΩ το σχετικό αφιέρωμα της ΚΟΕ για το 15ο Παγκόσμιο Πρωτάθλημα 25άρας πισίνας (Άμπου Ντάμπι, 16-21 Δεκεμβρίου).


Ραδιενέργεια από την καύση ξύλων;\nΗ λέξη σοκ είναι λίγη μπροστά στα στοιχεία που δίνουν οι επιστήμονες για την καύση ξύλων. Όπως είπε στο ΡΘ η αναπληρώτρια καθηγήτρια Φυσικής του ΑΠΘ, Μεταξία Μανωλοπούλου, ίχνη του ραδιενεργού Κεσίου εντοπίστηκαν στην ατμόσφαιρα της Θεσσαλονίκης και συγκεκριμένα στην περιοχή των πανεπιστημίων.\nΟι συγκεντρώσεις, πάντως όπως ανέφερε ήταν πάρα πολύ μικρές. Πρέπει να διευκρινίσουμε εδώ πως σε αυτή την περιοχή δεν παρατηρείται μεγάλη ατμοσφαιρική επιβάρυνση καθώς δεν γίνεται μεγάλη χρήση τζακιού και σόμπας.\nΑτυχήματα στο Δήμο Ρεντίνας με φορτηγά της εταιρείας, επίσημη παραδοχή από τον Δήμαρχο Αριστοτέλη για Αρσενικό στο πόσιμο νερό του Νεοχωρίου πάνω από τα επιτρεπτά όρια, παράβαση στο δήμο Αριστοτέλη για μη τοποθέτηση πινακίδων απαγόρευσης της κολύμβησης στην παραλία Στρατωνίου, παρουσίαση νέας επιστημονικής μελέτης (καλοκαίρι 2013) που προσθέτει στο παζλ της ιζηματογενούς ρύπανσης στον όρμο Στρατωνίου εκτός από τα βαρέα μέταλλα ΚΑΙ αρσενικό ΚΑΙ ραδιονουκλίδια ,εφαρμογή ΄΄τεχνολογίας΄΄ ξεριζώστε παραχώστε΄΄ στα ρέματα των Σκουριών και άλλες εργασίες πριν οροθετηθούν σύμφωνα με το νόμο, περίπτωση Σίνδου, περίπτωση ρύπανσης Μαυρόλακα Ολυμπιάδας, παρουσίαση χαρτών σε φυλλάδιο της ELDorado\nΤα υπουργεία προειδοποιούν: Μην ανάβετε τζάκια το Σαββατοκύριακο\nΌπως υπογραμμίζεται στην ανακοίνωση, «με τον τρόπο αυτό οι πολίτες συνεισφέρουν στην προστασία της υγείας όλων».\nΣυζήτηση - ενημέρωση για την εξόρυξη χρυσού και τις επιπτώσεις της στο Χαρωπό\nΗ Πρωτοβουλία Ενάντια στο Χρυσό Αγκίστρου και Νιγρίτας διοργανώνει ενημερωτική εκδήλωση - συζήτηση για την εξόρυξη χρυσού και τις επιπτώσεις της το Σάββατο 14 Δεκεμβρίου 2013 στις 18:00 στο Χαρωπό Σιντικής στην αίθουσα δίπλα στην εκκλησία του Χαρωπού.\n«Φαίνεται πως η περιοχή της Σιντικής συγκεντρώνει το ενδιαφέρον των αρχών και των ιδιωτών όσον αφορά την ύπαρξη κοιτασμάτων χρυσού.\nΓι’ αυτό κρίνεται αναγκαία η ενημέρωσή όλων μας για τη διαδικασία και τις επιπτώσεις μιας εξόρυξης στην περιοχή.\nΧρυσός- υποσχέσεις vs Κυάνιο- καταστροφή\nΔιαμαρτυρία κατοίκων της Χαλκιδικής ενάντια στις παρανομίες της Ελληνικός Χρυσός\nNέα διαμαρτυρία πραγματοποίησαν σήμερα κάτοικοι των χωριών της Β. Α Χαλκιδικής που εναντιώνονται στην καταστροφή του Κακάβου από τις επιχειρούμενες εξορύξεις χρυσού στις Σκουριές.\nΤο εργαστήριο Αστρονομίας και ο Όμιλος Φίλων Αστρονομίας προσκαλούν το κοινό σε μία εκδήλωση που θα πραγματοποιηθεί σήμερα Τετάρτη 11/12 στην αίθουσα «Βασίλης Ξανθόπουλος» του Αστεροσκοπείου.\n19:00-20:00: Νυχτερινή περιήγηση στον ουρανό της Θεσσαλονίκης\nΚατά τη διάρκεια της περιήγησης θα γίνουν παρατηρήσεις διαφόρων ουρανίων σωμάτων (Σελήνης, πλανητών, νεφελωμάτων κ.α.) με το τηλεσκόπιο του Εργαστηρίου, εφόσον οι καιρικές συνθήκες είναι κατάλληλες.\nΝα μην ξεπουληθεί το πρώην στρατόπεδο Καρατάσιου- Η πρόταση των πολιτών για την αξιοποίησή του\nΤην δική τους πρόταση για το πρώην στρατόπεδο Καρατάσιου διαμόρφωσαν ο Πολιτιστικός Σύλλογος Καρατάσιου σε συνεργασία με την αρχιτέκτονα – ιστορικό περιβάλλοντος, Βιβιάννα Α. Μεταλληνού.\nΙσχυρή αστυνομική περιφρούρηση στην διαμαρτυρία κατοίκων της Χαλκιδικής στον Κάκαβο\nΜε εφτά διμοιρίες των ΜΑΤ περιφρουρεί η αστυνομία την διαμαρτυρία κατοίκων της Χαλκιδικής ενάντια στις εξορύξεις χρυσού στην τοποθεσία Χονδρό Δένδρο στο βουνό Κάκαβος . Οι κάτοικοι βρίσκονται στο σημείο διαπιστώνοντας ακόμη μία φορά τις παρανομίες της εταιρείας, τα φορτηγά της οποίας πατούν την διπλή γραμμή του δρόμου προκειμένου να περάσουν στο βουνό. Σύμφωνα με πληροφορίες πέντε διμοιρίες βρέθηκαν στο βουνό, δύο διμοιρίες ΜΑΤ και ΟΠΚΕ στο σημείο που βρίσκονταν οι κάτοικοι. Η τροχαία μετά από καταγγελία των κατοίκων επέβαλε κλήση σε όχημα της εταιρείας. Σύμφωνα με τους κατοίκους η παρέμβαση τους είχε ως αποτέλεσμα να διακοπούν προσωρινά οι εργασίες της εταιρείας.\nΕκδήλωση ενημέρωσης στα Πετροκέρασα για τα Μεταλλεία Χρυσού\nΟ Μ.Α.Σ. Ομβριανός Πετροκεράσων οργανώνει εκδήλωση με θέμα "Η μεταλλευτική δραστηριότητα της εταιρίας "Ελληνικός χρυσός και οι επιπτώσεις της στην ευρύτερη περιοχή. Δυνατότητες και προοπτικές ανάπτυξης στο πνεύμα της αειφορίας" την Κυριακή 15/12 στις 11:00 στο κοινοτικό καφενείο στα Πετροκέρασα.\nΟι ομιλητές και τα θέματα των εισηγήσεων είναι τα εξής:\n- Χάρης Λαζαρίδης, καθηγητής της Γεωπονικής Σχολής του Αριστοτελείου Πανεπιστημίου Θεσσαλονίκης και διευθυντής του Τομέα Επιστήμης και Τεχνολογίας Τροφίμων. Θα αναπτύξει το θέμα "Ανοικτή εξόρυξη χρυσού - επιπτώσεις στη ζωή και τη βιώσιμη ανάπτυξη στην ευρύτερη περιοχή και τη Β. Ελλάδα"


Ποιος φοβάται; Τι φοβάται; Γιατί φοβάται; | Κώστας Ζαχαριάδης\nΠοιοι είναι αυτοί που μας λένε να φοβηθούμε;\nΕίναι ο Αντώνης Σαμαράς, ο Ευάγγελος Βενιζέλος και η συγκυβέρνηση ΝΔ-ΠΑΣΟΚ που εξασφάλισαν την διαιώνιση της εξουσίας τους με το να φτωχοποιήσουν τη χώρα. Ξέχασε ο πρωθυπουργός ότι το 2011, στην αντιπολίτευση τότε, χαρακτήριζε «προπαγάνδα τα περί χρεοκοπίας».Πάνω από δέκα φορές αναφέρει σήμερα στη Realnews o Αντώνης Σαμαράς τη λέξη «φόβος». Ο πρωθυπουργός της ελπίδας έγραφε το άρθρο μπροστά στον καθρέφτη του και μέσα στο γραπτό του αντανακλούσε η ψυχολογία του. Αλλά, όχι μόνο η δική του ψυχολογία, η ψυχολογία ενός ολόκληρου συστήματος που καταρρέει και κάνει σπασμούς\nΕίναι ο Γιούνκερ που μετέτρεψε την μικρή του χώρα σε φορολογικό παράδεισο για την ελίτ, ώστε να μην πληρώνει φόρους στις χώρες όπου δραστηριοποιείται. Μεταξύ αυτών και η Ελλάδα. Έτσι, την δημόσια χασούρα, την πληρώνουν οι έλληνες πολίτες. Η παρέμβαση Γιούνκερ για τα «οικεία πρόσωπα», δείχνει ότι οι ελληνικές αντιπροσωπείες από το 2010 δεν διαπραγματεύονται αλλά κάνουν παρέες. Πώς συνδυάζεται το επιχείρημα «κυβέρνηση ΣΥΡΙΖΑ σημαίνει πιο σκληρό μνημόνιο» που ακούγαμε από σειρά κυβερνητικών στελεχών με την παρέμβαση Γιούνκερ για τα «οικεία πρόσωπα»; Μεγάλες αντιφάσεις…\nΕίναι ορισμέναmedia που επιβιώνουν με διαφημίσεις τραπεζών που «σωθήκαν» με δεκάδες εκατομμύρια ευρώ των φορολογουμένων και που ανήκουν σε εκδότες, που αναλαμβάνουν δημόσια έργα ή έχουν άλλες εταιρείες,οι οποίες ευνοούνται από τις πολιτικές εργασίας που επιβάλλονται και έτσι παρουσιάζουν κερδοφορία. Και φυσικά στηρίζουν αυτούς που εφαρμόζουν αυτές τις πολιτικές…\nΚαθώς διακρίνονται πλέον στον ορίζοντα οι εκλογές και η νίκη του ΣΥΡΙΖΑ, εφαρμόζουν και πάλι την συνταγή που εισήγαγαν στην ιστορία τα ολοκληρωτικά καθεστώτα. Την έντεχνη και πονηρή επεξεργασία και παροχή της πληροφορίας, με έναν και μόνο στόχο,να προκαλέσουν τη φυσική αντίδραση του φόβου και να «σκοτώσουν» την κριτική σκέψη.\nΟι έλληνες γελούν πια κάθε φορά που ακούν λέξειςόπως GRexit. Βέβαια, στις Βρυξέλλες και στις παγκόσμιες χρηματαγορές, τους λούζει κρύος ιδρώτας όταν πέφτει στο τραπέζι το σενάριο ItalianEXIT (αυτό όμως θα το συζητήσουμε σε επόμενο κείμενο). Όσο μεγάλη μπαρούφα ήταν το GRecovery τόσο μεγάλη είναι το GRexit.\nΗ Ελλάδα χρειάζεται παραγωγική ανασυγκρότηση και ευρωπαϊκή αλληλεγγύη. Μια ισχυρή κυβέρνηση, με ρεαλιστικό πρόγραμμα, είναι προϋπόθεση όχι για να τιμωρήσουν την Ελλάδα, αλλά για να διαπραγματευτούν μαζί της. Η Ελλάδα δεν είναι «χώρα ενοικιαστής» στο κοινό μας σπίτι, την E.E. Στην Ευρώπη είμαστε κι εμείς ιδιοκτήτες. Η Ευρώπη των «οικείων προσώπων» είναι η Ευρώπη της κρίσης, η Ευρώπη της λιτότητας και η Ευρώπη της ανεργίας. Άραγε, αυτή την Ευρώπη θέλουμε; Η Ευρώπη έχει ανάγκη από νέες ιδέες, άλλες πολιτικές και διαφορετικά πρόσωπα. Προς απομόνωση λοιπόν είναι η λιτότητα και όχι ο ΣΥΡΙΖΑ. Εκλογή Προέδρου της Δημοκρατίας από αυτή τη Βουλή σημαίνει συνέχιση αυτής της κυβέρνησης, συνέχιση αυτής της καταστροφικής πολιτικής.\nΓελούν λοιπόν οι πολίτες, δεν φοβούνται.\nΓιατί γνωρίζουν ότι ακούν, για μια ακόμα φορά, αυτά που ακούν μόνο όταν πλησιάζουν εκλογές. ‘Η όταν πρέπει να πειστούν για να στηρίξουν την ψήφιση κι άλλων νέων μέτρων που θα περικόβουν μισθούς, συντάξεις, όνειρα και δημοκρατία. Κατά τα άλλα ζούσαμε σε SuccessStory. Γνωρίζουν πια οι πολίτες ότι επί πέντε ολόκληρα χρόνια, εφαρμόζεται μια πολιτική που απέτυχε να αλλάξει την χώρα, να εκσυγχρονίσει τους θεσμούς της και να βελτιώσει την ζωή των πολιτών. Γνωρίζουν ότι αυτό δεν θα αλλάξει αν συνεχίσουν να κρατούν το τιμόνι της κρίσης εκείνοι που την δημιούργησαν.Οι έλληνες ξέρουν πλέον ότι έχουν να επιλέξουν μεταξύ αυτής της βεβαιότητας και της ελπίδας να αποκτήσουν την αξιοπρέπεια και την προοπτική που τους αξίζει.\nΔεν υπάρχει κανένας κίνδυνος για μια χώρα που αξιοπρεπώς ζητά να διαπραγματευτεί. Και δεν το λέει ο ΣΥΡΙΖΑ μόνο. Το γράφει κι ο διεθνής τύπος, που εντέχνως και πονηρά δεν φτάνει στους πολλούς έλληνες, για παράδειγμα το δημοσίευμα της Deutche Welleπου χαρακτήριζε «μη ρεαλιστικό τον κίνδυνο εξόδου από το ευρώ» καθώς η πλευρά των πιστωτών «θα επιδείξει μεγαλύτερη συμβιβαστική διάθεση».Η κυβέρνηση του ΣΥΡΙΖΑ δεν έχει στόχο να γκρεμίσει, άλλα να χτίσει. Δεν έχει στόχο μια Ελλάδα έξω από την Ευρώπη, άλλα μια Ευρώπη με μια Ελλάδα ισότιμη, στην οποία δεν θα κατοικούν πάμφθηνοι και φοβισμένοι «απασχολούμενοι». Αυτό -αλήθεια- σε ποιους προκαλεί φόβο;\nΤι σημαίνει «μεταρρυθμίσεις» κύριε Μοσκοβισί;